ועדת המשנה לספורט, כנסת 16, פרוטוקול מספר 2, 2003-07-07 13:00

גלעד ארדן: אנחנו נפתח את ישיבת הוועדה ואולי יצטרפו אלינו בהמשך עוד כמה חברי כנסת.

גלעד ארדן: אני מניח שרובם מכירים את נושא הדיון בדיוק כמוני, בעיקר מהעיתונות.

גלעד ארדן: אני השתדלתי ללמוד אותו יותר לעומק בימים האחרונים.

גלעד ארדן: אני רוצה לסקור בקצרה את נושא הדיון לפני שאני מעביר את רשות הדיבור אליכם.

גלעד ארדן: כידוע לכולנו, ענף הכדורגל הוא ענף הספורט הפופולרי ביותר במדינת ישראל.

גלעד ארדן: עוסקים בו אלפי צעירים, נוער ומבוגרים, גברים ונשים, והוא חוצה את כל שכבות האוכלוסייה.

גלעד ארדן: בשבועות האחרונים, לפחות לאור הפרסומים בתקשורת, יש מין אִיוּם או אי-בהירות על עתיד הענף.

גלעד ארדן: אני מתכוון לשני היבטים.

גלעד ארדן: הראשון הוא נושא זכויות השידור.

גלעד ארדן: בית-המשפט המחוזי החליט לפני כ-3 חודשים שההתקשרות של ההתאחדות לכדורגל דרך חברת "צ'רלטון" למכירת זכויות השידור איננה עומדת בדרישות החוק ושההתאחדות לכדורגל צריכה להוציא מכרז למכירת זכויות השידור.

גלעד ארדן: כפי שהבנתי, ההתאחדות לכדורגל ערערה בפני בית-המשפט העליון וכיוון שבית-המשפט העליון לדעתי לא עובד אצל אף אחד ולא ברור בדיוק מתי הוא יקבל החלטה יש איזה אִיוּם, לפחות לפי העיתונות ולפי המכתב שיושב-ראש ההתאחדות לכדורגל שלח, על פתיחת עונת המשחקים הבאה.

גלעד ארדן: אם אני טועה, אשמח כמובן שתבהירו את הדברים.

גלעד ארדן: הנושא השני שאני מבקש להעלות לסדר היום הוא עתיד ההתאחדות לכדורגל לאחר התפטרות היושב-ראש.

גלעד ארדן: לאור הפרסומים, מדובר על הקמה של חברה, שיש מי שיטען שעלולה לסכן את קיום הקבוצות הקטנות או את עתידן הכלכלי.

גלעד ארדן: אני חושב שההתאחדות לכדורגל, כמי שהוכרה כבר כגוף דו-מהותי, גם על-ידי בית-המשפט וגם על-ידי ועדת סטרשנוב, גוף שיש לו היבטים ציבוריים מהמדרגה הראשונה, צריכה להסביר לכנסת, וכמובן דרך זה לציבור הרחב, האם יש כוונה כזאת, ואם כן האם היא תפגע בעתיד ענף הכדורגל.

גלעד ארדן: אני מבקש שבהתחלה יושב-ראש ההתאחדות לכדורגל, כאוטוריטה הבכירה ביותר כאן, יתייחס לנושאים ולאחר מכן אני אפתח את הדיון ליתר הנוכחים.

אבשלום וילן: הערה לסדר, נציגי ערוץ הקבוצות פנו אלי, בטעות הם פנו לוועדה לנושא האלימות בספורט, ושאלו למה הם לא הוזמנו.

רוני בר-און: נציג ערוץ הקבוצות, מר דדי צוקר, היה פה אתמול.

רוני בר-און: הזמנו אותו לדיון בעניין הקוד האתי.

גלעד ארדן: אם חלה טעות כלשהי, היא תתוקן לקראת הישיבה הבאה.

גברי לוי: האמת היא שאני לא יודע מה לענות לך.

גברי לוי: אמרת הרבה דברים שהם לא נכונים, והרבה דברים שהם בכלל היפותטיים, שהם בכלל לא על סדר היום בשלב זה.

גברי לוי: השגיאה הראשונה שלך היתה כשאמרת שאנחנו לקחנו את "צ'רלטון".

גברי לוי: זה כלל לא נכון.

גברי לוי: מאיפה מצאת את זה?

גלעד ארדן: מההחלטה של בית-המשפט המחוזי.

גלעד ארדן: שמעתי שהסגנון שלך הוא להפוך כל דבר לעימות.

גלעד ארדן: אני דווקא לא רוצה בכך, אני רוצה לברר את הדברים בשקט, בלי להפוך את זה לעימות.

גלעד ארדן: אני כבר אומר לך, יכול להיות שטעיתי, אני חסר ניסיון ואני לומד.

גברי לוי: אני מנסה להסביר.

גברי לוי: כשאתה מנהל חברה ואתה מחפש ייעוץ, אתה לוקח יועץ שייעץ לך ייעוץ פיננסי.

גברי לוי: אנחנו לקחנו יועץ שיעזור לנו למקסם את הרווחים, יועץ בלבד.

גברי לוי: אין לו זיכיון לשום דבר.

גלעד ארדן: יכול להיות שאני טועה אבל בית-המשפט המחוזי אמר שאם ילכו בדרך הזאת וכל פעם יקחו יועץ אז אף פעם לא יהיה מכרז.

גלעד ארדן: כל פעם שתרצה להתגבר על הצורך במכרז תיקח יועץ, וליועץ לא צריך מכרז כי יועץ זה משרת אמון.

גברי לוי: אנחנו לא מתווכחים על זה.

גברי לוי: הרי העניין הזה יידון בבית-המשפט העליון.

גברי לוי: אני יכול להגיד לך שבית-המשפט הראשון עם השופט זף(?

גברי לוי: ) אמר שההתאחדות לכדורגל, כמו כל מוסד אחר, כדי לקחת יועץ או עורך-דין או מומחה לא צריכים לעשות שום מכרזים ושום דבר.

גברי לוי: זה משרת אמון ומותר לקחת.

גברי לוי: בית-המשפט השני לא קיבל את הפסיקה של השופט זף ולכן הולכים לבית-המשפט העליון.

גברי לוי: חבל שנתווכח על זה.

גברי לוי: יבוא בית-המשפט העליון, יגיד את דברו והכול יהיה בסדר.

רוני בר-און: מה שאומר יושב-ראש הוועדה, אנחנו לא נכנסים לדיון בין שתי הערכאות המשפטיות.

רוני בר-און: זה קטן עלינו.

רוני בר-און: מה שאנחנו אומרים הוא שבעוד 4 שבועות צריכה להתנהל פה ליגה.

רוני בר-און: אם אתם אומרים שתחכו להכרעת בית-המשפט העליון, אני יכול לספר לך מניסיוני שלפני חודש קיבלתי פסק-דין אחרי 7 שנים.

רוני בר-און: לא קיבלת עיכוב ביצוע להחלטה של בית-המשפט המחוזי.

גברי לוי: תפקיד ההתאחדות לכדורגל ברגע זה הוא למקסם את ההכנסות שאפשר לקבל.

גברי לוי: בדרך שבית-המשפט המחוזי קבע קשה למקסם את ההכנסות.

גברי לוי: אם נדע שבית-המשפט העליון לא מקבל את פסק-הדין הזה, יישבו חברי ההתאחדות, יטכסו עצה, ידברו עם האנשים המומחים, ישאלו מה לעשות עכשיו, איך אפשר בכל זאת למנוע שבשנה הבאה הטלוויזיה תשלם בקושי 8 מיליון דולר אחרי שהיא שילמה 24 מיליון דולר.

גברי לוי: הרי ברור לך שאם זכויות השידור יכניסו 8 מיליון שקל בלבד אנחנו בצרות צרורות, כל הכדורגל יהיה בצרות צרורות.

גברי לוי: יכול להיות שיבואו בעלי קבוצות ויגידו שבתנאים האלה הם בכלל לא רוצים לשחק אלא מעדיפים לסגור את הקבוצה.

גברי לוי: עד עכשיו הם השקיעו בקבוצה 80-100 מיליון שקל והם לא רוצים להשקיע בה עכשיו 120 מיליון שקל, הם פשוט לא יכולים לעמוד בזה.

גברי לוי: אז נחזור 400 שנה אחורה ונשחק בצורה חובבנית.

גלעד ארדן: האם ידוע לך מתי אמורה להינתן החלטת בית-המשפט?

גברי לוי: ב-13 ביולי.

משה אביבי: ביקשנו הקדמת דיון ובית-המשפט העליון נענה לבקשה הזאת.

משה אביבי: ב-13 ביולי יהיה דיון ויש סיכוי שכבר אז תינתן החלטה.

רוני בר-און: איך אתה נערך אם בצהרי ה-13 ביולי תדע שהחלטת בית-המשפט המחוזי עומדת בעינה?

רוני בר-און: יש אפשרות שיאשרו את פסק-הדין של בית-המשפט המחוזי, או שלא יתנו בכלל החלטה.

גברי לוי: אנחנו ניערך.

רוני בר-און: מתי תיפתח הליגה?

גברי לוי: הליגה אמורה להיפתח ב-23 באוגוסט.

גברי לוי: בשנה שעברה גם דחינו אותה בשבועיים.

גברי לוי: אני כיושב-ראש ההתאחדות לכדורגל השתתפתי בישיבה יחד עם כל היועצים המשפטיים.

גברי לוי: שאלנו את עצמנו מה לעשות עכשיו.

גברי לוי: הרי מר רבינוביץ מתחיל לבדוק את תקציבי הקבוצות, ואיזה תקציבים יציגו?

גברי לוי: יבוא מישהו ויגיד שהוא מציג עכשיו תקציב שכולל הכנסות של 4 מיליון שקל מהטלוויזיה.

גברי לוי: זה בלתי אפשרי, הרי יכול להיות שזה לא יהיה, אז כל העסק יפול.

גברי לוי: ואז אנחנו שלחנו מכתב אזהרה לכולם שיבינו שהמצב הוא לא כפי שהיה בעבר, שאנחנו עלולים להפסיד בבית-המשפט העליון ולהגיע למצב קשה מאוד ושעליהם להיות ערים לזה כשהם מחתימים שחקנים.

גברי לוי: הרי אם כל אחד יעשה חשבון שהוא יכול להחתים באותו תקציב כמו בשנה שעברה, לפי ההכנסות שהיו לו בשנה שעברה, כאשר לא יהיה הכסף הקבוצה תהיה מחויבת בחוזים שהיא לא תוכל לשלם.

גברי לוי: בדיון הזה ישבו אנשים רבים והחליטו דבר ראשון להזהיר את כולם.

גברי לוי: לא צריך להיבהל מזה.

גברי לוי: יש לנו שתי אפשרויות.

גברי לוי: אחת, שבית-המשפט העליון לא יאשר את פסק-הדין של בית-המשפט המחוזי ואז נצטרך לשבת ולראות איך אנחנו ממקסמים את הרווחים מזכויות השידור.

גברי לוי: ברור שבתקבולים של 10 מיליון דולר הכדורגל לא יכול להתקיים.

רוני בר-און: אז לא יהיה כדורגל בארץ?

גברי לוי: אז יצטרכו למצוא פתרונות מקצועיים ולהחליט מה לעשות.

גברי לוי: אולי יהיה כדורגל רק ב-pay, אולי יהיה כדורגל רק בדרך אחרת שתאפשר כן להכניס כסף.

גברי לוי: בזה יצטרכו לדון האנשים שיהיו, כמובן ובתנאי שתמיד יהיה משחק אחד לרשות הציבור.

גברי לוי: אולי יגיעו למסקנה שיש pay בעולם שמרוויח הרבה כסף – באנגליה מרוויחים הרבה כסף מה-pay – ויגידו: אתה יודע מה, אם אין לנו קונים אז אנחנו צריכים לטכס עצה.

גברי לוי: אז בבוא הזמן יטכסו עצה.

גברי לוי: עכשיו לא הזמן לדון מה יהיה, וזה לא המקום.

גברי לוי: אנחנו נגלה את כל הקלפים שלנו כשיושבים פה כל ערוצי הטלוויזיה.

רוני בר-און: איך אתה לא בונה תכנית אלטרנטיבית למקרה שבית-המשפט העליון לא יענה לך או יענה לך שהטענה שלך לא נכונה?

גברי לוי: מי אמר לך שלא עשו תכנית אלטרנטיבית?

גברי לוי: בכל הכבוד, אני לא צריך להגיש פה תכניות על מה שאני עושה בהתאחדות לכדורגל.

גלעד ארדן: מר לוי, אתה לא צריך להגיש לנו תכניות אבל בהחלט אתה צריך לענות על השאלה שמעניינת הרבה מאוד אזרחים במדינת ישראל.

גלעד ארדן: ההתאחדות לכדורגל, כפי שאמרת בעצמך, היא לא נכס פרטי של אף אחד.

גלעד ארדן: זה שייך לכלל הציבור במדינת ישראל.

גלעד ארדן: אני מניח שענף הכדורגל התקיים גם לפני שאתה הצלחת בכישוריך הרבים להביא 21 מיליון דולר ממכירת זכויות שידור.

גלעד ארדן: הציבור רוצה לדעת, אם בית-המשפט העליון לא יתן החלטה, או יתן החלטה שלא נוחה לכם, איך הענף הזה יתקיים אם חס וחלילה לא יצליחו להגיע שוב ל-21 מיליון דולר.

גלעד ארדן: אני אומר את זה בלי ציניות.

גברי לוי: לצערי הרב מבחינת החוק אני לא יכול היום לשבת במשאים ומתנים עם אף אחד.

גלעד ארדן: אני שואל למה אי אפשר להוציא היום מכרז בהתאם להחלטת בית-המשפט המחוזי ולהכניס בו סעיף האומר שזה כפוף לשינויים אפשריים שיחולו, אם יהיו?

רוני בר-און: מי שרוצה שישתתף במכרז, מי שרוצה שלא ישתתף בו.

גברי לוי: אנחנו התייעצנו עם עורכי-דין, מהגדולים במדינת ישראל, ואמרו לי חד-משמעית שצריך לחכות לבית-המשפט העליון.

גברי לוי: שום דבר לא יקרה, נחכה לבית-המשפט העליון ואז נחליט מה לעשות.

גברי לוי: זאת היתה ההצעה של עורכי-דין שנחשבים, לפחות במדינת ישראל, כעורכי-דין גדולים מאוד.

גברי לוי: הם שכנעו אותנו שככה צריך לעשות.

גברי לוי: אני קיבלתי הצעה של עורכי-דין טובים.

רוני בר-און: ב-13 ביולי בשעה 13:00 עומדות בפניך שלוש אפשרויות: אחת, שיאמרו לך שפסק-הדין של בית-המשפט המחוזי מבוטל, ואז המצב מצוין כי יש לך את רצפת הביטחון של היועצים שלך; אפשרות שנייה, שבית-המשפט העליון יאמר שהוא צריך לבדוק, לעיין ולא יכול להתחייב מתי תינתן תשובה; ואפשרות שלישית שבית-המשפט העליון ידחה את הערעור שלך.

רוני בר-און: בואו נדבר על שני המקרים שבהם אין לך רצפת ביטחון.

רוני בר-און: האם יש לך הערכת מצב כמה זמן אתה צריך בשביל לחבר את כל הבלגן הזה, כדי לקבל את ה-10 מיליון דולר ולהחליט שיש ליגה רק pay per view?

גברי לוי: זה לקח לי אז שבועיים.

גברי לוי: זה ייקח לי גם עכשיו שבועיים.

גלעד ארדן: מה תעשה אם תפסיד ותיאלץ להוציא מכרז?

גלעד ארדן: אני לא מדבר על העסקת יועץ.

אבשלום וילן: אדוני היושב-ראש, אפשר לגמור עם הסגנון הזה של דיון?

אבשלום וילן: תודה.

אבשלום וילן: אני מבקש לקבל רשות דיבור.

אבשלום וילן: אני מציע, ברשותכם, לכוון את הדיון, לא לְמה עשה בית-המשפט א' ומה יעשה בית-משפט ב' או מה תעשה ההתאחדות לכדורגל.

אבשלום וילן: ברור לכולם שעונת הכדורגל הבאה תיפתח בידיעה שכנראה בשוק הזה יהיה בשנה הבאה פחות כסף, הרבה פחות כסף.

רוני בר-און: מה זה שייך לסגנון?

רוני בר-און: אתה חושב שהשאלה שלך טובה יותר מהשאלה שלי?

אבשלום וילן: סליחה, אתם עושים פה חקירה משפטית.

אבשלום וילן: אני שואל שאלה פשוטה מאוד, איך ההתאחדות לכדורגל נערכת ברגע שקבוצה אחר קבוצה - - -

רוני בר-און: אם לא הבנת, הוא ענה לך על זה כבר.

רוני בר-און: הוא אמר שהוא מחכה ל-13 ביולי.

רוני בר-און: יכול להיות שלא הבנת את התשובה.

אבשלום וילן: חבר הכנסת רוני בר-און, תאמין לי שהבנתי.

אבשלום וילן: הסגנון הזה לא מקובל עלי.

אבשלום וילן: אנחנו נמצאים בוועדת כנסת.

אבשלום וילן: תן לקיים דיון.

אבשלום וילן: מספיק.

אבשלום וילן: אני שואל אתכם, בהנחה שיהיה פסק-דין כזה או אחר, ברור היום לגמרי שכנראה יהיה לכם פחות כסף.

אבשלום וילן: השאלה היא איך אתם נערכים.

גברי לוי: לי זה לא ברור.

אבשלום וילן: שאלה שנייה, יושבים פה בעלי קבוצות כדורגל.

אבשלום וילן: בכל אופן, כנראה יהיה פחות כסף בשוק הזה.

אבשלום וילן: איך אתם נערכים?

אבשלום וילן: איך בסופו של דבר מבצעים את ההתאמה בין הקבוצות הבכירות והפחות בכירות במציאות של השוק הישראלי, שאין ספק שהמחירים בו יירדו ויהיה פחות כסף לקבוצות?

אבשלום וילן: מה אתם עושים כדי להבטיח את המשך קיום הליגה?

גלעד ארדן: הייתי מבקש עכשיו מנציגי הקבוצות שנמצאים כאן, אם מישהו מכם רוצה לומר משהו.

גברי לוי: שאלת אותי שאלה על ההתפטרות שלי.

גברי לוי: אולי כדאי שאני אענה כעת.

גלעד ארדן: זה עלול לפתוח פה סדרה של הערות של חברי כנסת.

אילן שלגי: מר לוי, בואו נשמע את אנשי הקבוצות ונחזור לזה אחר-כך.

אילן שלגי: אנחנו עוד לא הולכים הביתה.

רוני בר-און: אני דווקא עומד על כך שנשמע את מר לוי.

רוני בר-און: זה מה שמעניין את חבר הכנסת אבו וילן אבל לא בהכרח זה מעניין אותי.

רוני בר-און: חוץ מזה, אני גם לא מקבל את ההערות שלו בעניין השאלות שלי.

רוני בר-און: אני חושב שהשאלות שלי טובות יותר מהשאלות שלו.

רוני בר-און: אם תצאו החוצה אנחנו לא נתקוטט.

רוני בר-און: אנחנו מתקוטטים רק בנוכחות קהל.

יעקב שחר: אני בעלים של קבוצה משנת 1992.

יעקב שחר: להזכירכם שבשנה הזאת לא היו הכנסות כאלה לכדורגל מהטלוויזיה ועדיין ניהלנו כדורגל והתאמנו את עצמנו.

יעקב שחר: אני לא רואה בעיה כלשהי ב-13 ביולי.

יעקב שחר: כאשר היתה לכל הקבוצות בעיה חמורה מאוד עם השיטור, ובמיוחד לקבוצות הקטנות ששיחקו נגד הגדולות והיה להן ים של הוצאות, לא ראיתי שהמוסד הזה נרעש וזימן דיונים בנושא הזה.

יעקב שחר: כך שאני לא מבין מה קרה עכשיו.

גלעד ארדן: לכן התחלף השלטון, בגלל שלא טיפלו בזה טוב ...

יעקב שחר: אני שמח מאוד שאתם דואגים לכדורגל, כך צריך להיות.

יעקב שחר: אז תדאגו שיהיו לנו תקציבים כאלה שנוכל לקיים כדורגל בארץ.

יעקב שחר: לגבי השאלה מה יקרה, אני חושב שהליגה תתחיל בזמן, וגם לא יקרה שום דבר אם היא תצטרך להידחות בשבוע-שבועיים עד שאנחנו נוכל להתארגן בהתאם לפסיקת בית-המשפט העליון.

גלעד ארדן: אם בית-המשפט העליון יחליט שהולכים להליך של מכרז ולא להליך של משא ומתן, נדמה לי שהליך כזה יכול לקחת יותר משבועיים, אבל אתם אומרים שלא ושאתם חושבים שהדחייה תהיה לכל יותר של שבועיים.

גלעד ארדן: אני מבין שאם בית-המשפט העליון לא ייתן החלטה, ישאיר את זה באוויר, אתם תצאו למכרז כבר ב-13 ביולי?

יעקב שחר: לא אמרתי שאנחנו נצא למכרז כי אני לא ההתאחדות לכדורגל.

יעקב שחר: הלוואי והזכויות היו ניתנות לנו, לקבוצות, אז אנחנו היינו פותרים את הבעיה הזאת אבל הזכויות הן של ההתאחדות לכדורגל והם שיצטרכו לפתור את הסוגייה הזאת.

יעקב שחר: אני בטוח שיש להם תכנית מגירה למקרה הזה.

גברי לוי: יכול להיות שהזכויות יעברו לקבוצות.

גברי לוי: הפסיקה היא לא נגד הקבוצות אלא רק נגד ההתאחדות לכדורגל.

רוני בר-און: אתה חוזר לאותו עניין שדיברתי עליו לפני רבע שעה, לפני שהתחלתי לקבל ציונים על איכות השאלות שלי.

רוני בר-און: אני מדבר על תכנית המגירה.

רוני בר-און: העסק של הכדור

רוני בר-און: גל –כפי שאמר פעם ביל שנקלי – הוא יותר מדי רציני מכדי שהוא יתנהל בחובבנות.

רוני בר-און: יש משבר שקשור לזכויות השידור, שזה הלחם והחמאה, שזה בסיס ההתנהלות של חלק גדול מן הקבוצות.

רוני בר-און: יכול להיות שלא אצל מר שחר ומר תאומים מכיוון שהם מביאים כסף ממקורות אחרים אבל חלק גדול מן הקבוצות חי ונופל על הכסף שהוא מקבל מזכויות השידור.

רוני בר-און: סביב זכויות השידור יש כמה סוגי משברים.

רוני בר-און: יש משברים מתמשכים, בשל ניסיון ההשתלטות של הקבוצות הגדולות וקיפוח זכותן של הקבוצות הקטנות, ויש משבר אקוטי, כי אנחנו נמצאים בפני סימן שאלה גדולה.

רוני בר-און: השאלה היא האם יש תכניות מגירה.

רוני בר-און: איך יפתחו את עונת הכדורגל?

רוני בר-און: יפתחו את עונת הכדורגל.

רוני בר-און: לפני שלושים שנים היה פה כדורגל חובבני.

רוני בר-און: אם יצטרכו לשחק חובבני הם ישחקו חובבני, ואם יצטרכו להתמודד בלי כסף מזכויות שידור יהיו קבוצות שיידעו להתמודד בלי כסף מזכויות שידור.

רוני בר-און: אבל יש פה אינטרס ציבורי, שעליו אנחנו מופקדים, לדעת איך יתנהל הכדורגל בארץ בליגה הארצית ובליגה הלאומית וגם בקרב 5 או 6 או 7 הקבוצות שאינן נמנות על המועדון האקסלוסיבי של הקבוצות הגדולות.

רוני בר-און: אנחנו מבקשים לדעת מה הן תכניות המגירה האלה, שמר יעקב שחר אמר שהוא בטוח שקיימות בהתאחדות לכדורגל.

רוני בר-און: אין פה חשיפה של סודות מסחריים.

רוני בר-און: יכול להיות פה אחד משניים, או שממתינים תקופה מוגבלת עד שבית-המשפט העליון יחליט להתערב או אולי להנציח את פסק-הדין של בית-המשפט המחוזי, או שעושים דברים אחרים.

רוני בר-און: על זה אנחנו רוצים לדעת.

רוני בר-און: ברקע, כמו שאמר יושב-ראש הוועדה, אנו יודעים שיושב-ראש ההתאחדות לכדורגל, שהוא ברוך-כשרונות ובאמת יש לו הצלחות מוכחות, לפחות בגיוס כספים להתאחדות לכדורגל, ובעיקר מזכויות שידור, עוזב את תפקידו.

רוני בר-און: אנחנו גם קוראים בעיתונים – לא עשינו פה ועדת חקירה – שהולכת לקום איזה קבוצת ניהול, שיכול להיות שהוא ינהל אותה או שלא ינהל אותה, ושקבוצת הניהול מטבע הדברים עניינה יותר בקבוצות הגדולות.

רוני בר-און: אנחנו חייבים לציבור שאנחנו מופקדים על האינטרס שלו לפחות לשמוע את התשובות.

רוני בר-און: לא שאנחנו צריכים להגיד אם זה בסדר או לא בסדר אבל הדיון צריך להתקיים פה.

מגלי והבה: כל מילה בסלע.

אילן שלגי: אני סבור שמר לוי צודק.

אילן שלגי: לא צריך לבקש ממנו לחשוף פה תכניות מגירה אבל אנחנו צריכים לקבל הבטחה שהן אמנם קיימות כי אנחנו מופקדים – אני כרגע לא מדבר על ההיבט הכספי – על כך שהציבור חובב הכדורגל, שאיננו יכול תמיד להגיע למגרשים, יוכל לראות את המשחקים גם בבית.

אילן שלגי: מבלי להיכנס ולחשוף דברים שכרגע לא נוח לך לחשוף, בוא תרגיע אותנו שאמנם הדברים יהיו בסדר ושיהיו שידורים.

גברי לוי: אני שמח שבסוף דבריו חבר הכנסת רוני בר-און קצת תיקן את עצמו, כשהוא אמר שלא חובבים יתעסקו בזה.

גברי לוי: אני אמנם חובב בהרבה דברים אבל לפחות הוא תיקן שבצד המסחרי להביא 24 מיליון דולר לכדורגל הישראלי – כל מי שמבין קצת בכלכלה יגיד שקיבלתי הרבה יותר ממה שחשבו שאנחנו נקבל.

גברי לוי: עשינו עבודה מקצועית.

גברי לוי: אני יכול להבטיח לכם חד-משמעית שליגות הכדורגל הישראלי יתחילו אני מקווה ב-23 באוגוסט.

גברי לוי: אם יצטרכו לדחות בשבוע-שבועיים לכל היותר, הרי אי אפשר לדחות את זה יותר בגלל משחקי הנבחרת, אם לא תהיה ברירה אז יהיה עיכוב קטן.

גברי לוי: אני מקווה מאוד שבית-המשפט יבין לרוחנו ואז לכל עם ישראל יהיה קל יותר.

גברי לוי: אבל אני יכול להגיד לכם שאם לא, יש די תכניות מגירה להתמודדות עם המצב הקשה, כדי שנשיג את המקסימום האפשרי.

גברי לוי: כל מיני תכניות.

גברי לוי: כמובן שאני יכול לעשות אלף תכניות אבל אם ייפול ערוץ 10 אז זה תכנית אחת, ואם ייפול מישהו אחר – תלוי מי המתחרים ומי רוצה לשדר.

גברי לוי: יש יזמים שרוצים לקנות את כל החבילה, לשלם כסף ולפטור אותנו מכל הבעיות.

גברי לוי: הכול תלוי בדברים משפטיים, עליהם אני מקבל ייעוץ לא רק מהיועץ המשפטי של ההתאחדות לכדורגל אלא גם מיועץ חיצוני שלקחנו במיוחד לעניין הזה ששמו מר דורי בלסבלט(?).

גברי לוי: אנחנו עובדים ביחד והוא הציע לנו לחכות.

גברי לוי: אני בהתחלה חשבתי אחרת אבל הסבירו לי שזה יכול להביא נזק, ואני לא רוצה להביא נזק להתאחדות לכדורגל אם זה עולה לי רק בדחייה של שבוע אחד.

גברי לוי: אני מאמין שאפשר להגיע לפתרון, אני מאמין שנגיע אליו.

גברי לוי: אני מאמין שנמקסם ככל האפשר את ההכנסות ונקבל יותר כסף.

גברי לוי: אני עוסק בעניינים האלה הרבה זמן ועושה את החישובים.

גברי לוי: אבל יכול להיות שנקבל קצת פחות.

גברי לוי: לא נראה לי שזה יפגע בקבוצות הכדורגל באופן משמעותי, ולא נראה לי שמישהו צריך לדאוג.

גברי לוי: הכדורגל יתקיים, הוא התקיים לפני ויתקיים אחרי ויהיה בסדר.

גברי לוי: הבעיה הגדולה ביותר, שאנחנו בשנים האחרונות הזרמנו הרבה מאוד כסף.

גברי לוי: כשמתרגלים לכסף, קשה לרדת, אין מה לעשות, זה טבע העולם.

גברי לוי: אני מציע לכם להיות רגועים.

גברי לוי: נדמה לי שאני עוסק בעניינים האלה יותר מכולם בשנים האחרונות.

גברי לוי: אמנם אני מתפטר מההתאחדות לכדורגל ב-4 באוגוסט אבל אני מקווה מאוד שעד 4 באוגוסט אני אצליח לטפל ולעזור, יחד עם החברים שלי ויחד עם עורכי-הדין ועם בעלי הקבוצות ועם כל מי שצריך, כדי שנגיע למצב שזה לא יִיֹשְחָק את הכדורגל.

גברי לוי: אבל גם אתם מצדכם צריכים לעשות מאמצים.

גברי לוי: אני יודע שהרצון שלכם, כפי שאמר חבר הכנסת שלגי, שעם ישראל יראה כדורגל, ושיראה את כל הכדורגל.

גברי לוי: לכן צריך לתת לנו את כל העזרה ואת כל הדחיפה, שלא ידחקו אותנו לפינה, שלא יגיעו למצב שהקבוצות יגידו: בשביל 5 מיליון דולר לא כדאי למכור את הזכויות, יותר טוב שלא יהיו שידורים בטלוויזיה.

גברי לוי: הרי במצב של משא ומתן, גם החברים הנחמדים שלי כאן צריכים לדעת שיש אלטרנטיבות.

גברי לוי: אם לא יהיו לנו אלטרנטיבות אז יציעו לנו רק 2 מיליון דולר עבור זכויות השידור של ליגות הכדורגל.

גברי לוי: הם יגידו: אין לנו כסף.

גברי לוי: אתם יכולים לעזור להם.

רוני בר-און: תגיד לנו איך.

רוני בר-און: אנחנו רוצים לעזור.

גברי לוי: אתם יכולים לעזור קודם כול בכך שתהפכו את הכדורגל להיות הפקת מקור.

אבשלום וילן: זה בוועדת התקשורת.

גברי לוי: דבר שני, שהוא קשה יותר, אם מותר לשדר 9 דקות פרסום – תנו להם 10 דקות פרסום, תנו להם עוד דקת פרסום לטובת הכדורגל.

אילן שלגי: בזה באמת מטפלת ועדה אחרת.

גברי לוי: אני יודע.

גברי לוי: יש דברים שאתם יכולים לעזור, אנחנו מדברים על זה זמן רב.

גברי לוי: האנשים האלה בסך הכול רוצים לקנות, הם יודעים שבלי כדורגל הם לא חיים מספיק טוב אבל הם לא רוצים להפסיד כל הזמן.

גברי לוי: אז תנו להם אפשרות גם לשלם לנו באופן הגון וגם לקבל תמורה קצת יותר הגונה.

גברי לוי: אולי שיאפשרו לערוץ 1 להכניס קצת פרסום, אני לא יודע, וצריך לשמור שערוץ 10 יהיה קיים, אחרת אנחנו גם בצרות, וגם לערוץ 5 יש בעיות.

גברי לוי: לכולם יש בעיות, לא רק להתאחדות לכדורגל.

מיילן טנזר: ניתן לאפשר שידור פרסומות בערוץ 5.

גברי לוי: יכול להיות אבל אני לא נכנס לפרטים עד כדי כך.

גברי לוי: פעם עשיתי מאמץ, פעם נתנו להם קצת, ערוץ 2 קצת עזר להם.

גברי לוי: צריך לעזור להם.

גברי לוי: זה מה שאתם יכולים לעשות, לא אני, לעזור להם שהתקבולים שלהם יגדלו קצת, שיהיו להם יותר אפשרויות ואז היד שלהם תהיה יותר פתוחה.

גברי לוי: אנחנו לא רוצים לשחוט אף אחד.

גברי לוי: אנחנו רוצים להתקיים.

גברי לוי: תבינו, ההתאחדות לכדורגל השנה הפסידה 10 מיליון שקל בגלל שאנחנו לא משחקים בארץ.

גברי לוי: אני לא מכיר אף ועדה של המדינה שאנחנו יכולים לפנות אליה.

גברי לוי: אם נופלת פצצה על בית בקריית-שמונה תיכף הביטוח הלאומי ומס רכוש מסתכלים ונותנים פיצויים.

גברי לוי: הכדורגל, גם הקבוצות וגם הנבחרת, הפסיד מיליוני שקלים.

גלעד ארדן: שר החוץ נוסע השבוע לאירופה.

גברי לוי: אני מקווה מאוד, נפתח איזה פתח, והיום כבר הצלחנו לקבוע פגישה – אולי תהיה לנו איזה הודנה חדשה פה – אבל יש סיכוי שיעבירו לפחות את משחקי הקבוצות לארץ.

גברי לוי: אתה יודע מה זה בשביל הקבוצות?

גברי לוי: תשאל אותם כמה כסף זה עלה להם.

גברי לוי: אני לא מדבר רק כמה עולה לנסוע אלא הקהל, הכרטיסים.

גברי לוי: אני יכול להרגיע אתכם, אין לי שום ספק שבסבלנות ובשקט, בלי הרבה בלגנים ובלי הרבה עיתונות ובלי הרבה רעש אנחנו נגיע לפתרון.

גברי לוי: יש לנו יועץ תקשורת טוב בעניין הזה ויש לנו יועץ משפטי טוב, ואנחנו משתפים את הקבוצות בעניין זכויות השידור בטלוויזיה.

גברי לוי: אנחנו נגיע לפתרון.

גברי לוי: עניין חלוקת הכספים בין הקבוצות – זה משהו אחר.

גברי לוי: נראה לי שגם זה יסתדר על הצד הטוב בסופו של דבר.

גברי לוי: במשך 4 שנים אני חילקתי את הכסף בכדורגל, קצת על זה וקצת על זה וקצת על זה.

גברי לוי: בסוף קיבלו את החלוקה הזאת, ותאמין לי שהחלוקה בשנה האחרונה היתה פנטסטית.

גברי לוי: ראיתם שקבוצה בשביל להיות במקום 4 עשתה מלחמת עולם, ולכולם היה דירוג יפה מאוד.

גברי לוי: בשנה הקרובה אני לא אעשה את החלוקה יותר אבל אני מניח שהקבוצות יגיעו להסכם על-פי אחוזים מסוימים, כמו באנגליה – כך וכך מחלקים שווה, כך וכך לפי הדירוג מ-1-12, וכך וכך לפי רייטינג.

גברי לוי: מה זה רייטינג?

גברי לוי: לפי כמות המשחקים.

גברי לוי: אם משדרים 20 משחקים של ביתר ירושלים ורק 7 משחקים של הפועל פתח-תקווה, יעשו דירוג מה מגיע להם.

גברי לוי: זה הגון ואני מניח שיגיעו לחלוקה הוגנת.

גברי לוי: אני אומר לכם כבר עכשיו שתהיה בעיה עם הליגה הלאומית.

גברי לוי: הליגה הלאומית כפי שהיא למעשה לא נמכרת, אף אחד לא רוצה לקנות אותה.

גברי לוי: השווי שלה הוא אולי חצי מיליון דולר בשוק, כפי שיגידו לך חבריך פה.

גברי לוי: הקבוצות הגדולות סבסדו אותם כל השנים בסכום גבוה מאוד.

גברי לוי: יצטרכו גם איתם להגיע להסכם, שאחוז מסוים מהחבילה הולך לליגה הלאומית.

רוני בר-און: גם זה לא פתור עדיין?

גברי לוי: זה יפתר.

רוני בר-און: בזה לא משנה מה יהיה הסכום.

רוני בר-און: את המודל אפשר לבנות כעת ואם תקבל 20 מיליון או 40 מיליון תחלק בהתאם למודל.

גברי לוי: זה מה שעושים, עכשיו זה נמצא בדיונים.

גברי לוי: תאמין לי, זה יגמר בסדר.

גברי לוי: הזאב יהיה שבע והכבשה תישאר שלמה.

גלעד ארדן: מה תאריך הגג שקבעתם לעצמכם, שאם עד אליו לא תהיה החלטה של בית-המשפט העליון אתם תצאו למכרזים?

גברי לוי: ב-14 ליולי אנחנו רוצים לקבל החלטה.

גברי לוי: אנחנו לא יכולים למשוך את זה אחרי 14 או 15 ביולי.

רוני בר-און: חבר הכנסת איתן כבל הוא אוהד מכבי תל-אביב.

רוני בר-און: הוא בירך את הקבוצה מעל הדוכן כשהיא זכתה השנה באליפות.

איתן כבל: אני רוצה להתקדם צעד אחד קדימה.

איתן כבל: נכון, הקבוצה שאני אוהד זכתה השנה באליפות אבל אני אומר לכם כאוהד כדורגל, השנה הרמה היתה, לטעמי לפחות, פרט להתקדמות במשחקים של מכבי חיפה והפועל תל-אביב באירופה, הרמה בליגה הישראלית בסך הכול לא היתה גבוהה.

איתן כבל: אני אומר את זה מנקודת המבט שלי כאוהד.

איתן כבל: הרי מה הרצון של כולנו בסופו של דבר?

איתן כבל: לשם מה כל חלוקת הכספים מהשידורים למיניהם?

איתן כבל: הרצון הוא ליצור מצב שהליגה תלך קדימה.

איתן כבל: תראו מה קורה: יש כמה קבוצות – מכבי תל-אביב, הפועל תל-אביב, מכבי חיפה וכל פעם מתחלפת הקבוצה במקום הרביעי – ששולטות היום בכדורגל.

איתן כבל: הן לא יכולות כל הזמן לשחק 30 מחזורים בינן לבין עצמן.

איתן כבל: אתה מוצא את עצמך במהלך הליגה משתעמם.

איתן כבל: זה שהיה מתח בסוף הליגה זה לא עושה אותה לליגה ברמה גבוהה.

איתן כבל: אני שואל איך נוכל ליצור ליגה טובה יותר.

איתן כבל: אני אומר את זה למר גברי לוי.

איתן כבל: נכון שהוא פורש והוא יהיה בעמדה אחרת.

איתן כבל: בסופו של עניין הכסף מזכויות השידור אמור לשפר את הליגה.

איתן כבל: השאלה היא איך אנחנו מצליחים – ולי אין תשובה, אתם אנשי המקצוע בעניין הזה – איך גורמים לכך שיותר ויותר קבוצות יכנסו אל תוך המעגל הזה.

איתן כבל: חלק מהקבוצות אין שום הצדקה שיהיו בליגה הראשונה מבחינת מספר האוהדים שלהן, מבחינת היכולת שלהן.

איתן כבל: איך נוכל לעשות את השינוי הגדול הזה?

אריאל שיימן: רציתי להתייחס לשאלה הקודמת, איך מנהלים קבוצה מסודרת פחות או יותר בליגה הלאומית שלא חייבת כסף.

אריאל שיימן: התקציב שלנו בשנה שעברה היה כ-4 מיליון שקל, שנתן לנו בערך 2 מיליון שקל נטו לשחקנים.

אריאל שיימן: השנה נצטרך פשוט להקטין את התקציב הזה ל-2.5 מיליון שקל.

אריאל שיימן: אם נסתכל על זה במונחים ריאליים, 1.2 מיליון שקל הולך לרדת מזכויות השידור לטלוויזיה ועוד אני מניח שיהיה לנו את השיטור חזרה – זה בערך 1.5 מיליון שקל.

אריאל שיימן: כדי שלא נהיה חייבים כסף נבנה תקציב של 2.5 מיליון שקל ובכסף הזה נוכל להחזיק הרבה שחקני נוער וכמובן שהליגה הלאומית לא תהיה אטרקטיבית כמו שהיא היתה בשנים האחרונות.

אריאל שיימן: הליגה הזאת מביאה 10% רייטינג, גם כאשר קבוצות כמו מכבי פתח-תקווה משחקות.

אריאל שיימן: אם רוצים להרוג אותן, אין שום בעיה.

אריאל שיימן: אני חושב שלא יגרם נזק כלכלי מי יודע מה לאנשים שמנהלים את הקבוצות אם הם יידעו לעשות את זה בשכל.

אריאל שיימן: אם הם חייבים כסף, זה התרסקות.

אריאל שיימן: אם הם רוצים לבנות תקציבים שהם לא יוכלו לעמוד בהם, זה התרסקות.

אריאל שיימן: הליגה הלאומית תיהפך לליגה חובבנית עם הרבה שחקני נוער וחיילים שמשתכרים 50,000 שקל ברוטו.

אריאל שיימן: היא לא תהיה ליגה מקצוענית.

אריאל שיימן: השאלה היא מה אנחנו רוצים, אנחנו רוצים שתי ליגות מקצועניות או ליגה מקצוענית אחת?

אריאל שיימן: זאת השאלה הגדולה.

אריאל שיימן: מכבי הרצליה היא דוגמה טובה.

אריאל שיימן: היא שיחקה 7 שנים בליגת-העל כשהיו בה 16 קבוצות.

אריאל שיימן: אחר-כך הקטינו את הליגה ל-12 קבוצות ואז היא ירדה ליגה בגלל שלא היו לה האמצעים מול הקבוצות הגדולות, אבל היא חיה בכבוד.

אריאל שיימן: מי כמוכם יודע איזה שינוי היה בראשות העיר, כשמר אלי לנדאו עזב והגיעה גברת יעל גרמן שהורידה את התקציב שלנו מ-5 מיליון שקל ל-240,000 שקל.

אריאל שיימן: אפשר לנהל את הכדורגל אבל צריך את התמיכה.

אילן שלגי: גברת יעל גרמן נתנה כסף לחינוך לדמוקרטיה.

אריאל שיימן: יכול להיות שהיא נתנה הרבה כסף לדברים אחרים.

אריאל שיימן: מעבר לכל מה שאמרתם, אני רוצה להזכיר לכם שהשנה היא שנת בחירות ברשויות המקומיות וקבוצה מהליגה הלאומית שיש לה גם תמיכה מהרשות המקומית לא יכולה לקבל התחייבות על תקציב.

אריאל שיימן: כשאנחנו שואלים היום כמה כסף נקבל אומרים לנו שלא יכולים להתחייב לנו על שום דבר.

אריאל שיימן: אז יכולים להציג תקציב באוויר אבל הבקרה התקציבית לא מקבלת את זה.

אריאל שיימן: זה עוד בעיה, שהקבוצות לא יודעות היום איפה הן חיות.

אריאל שיימן: תדעו לכם, אפשר לחיות בלי כסף אבל זה ליגה אחרת.

גברי לוי: דבר ראשון, חבר הכנסת איתן כבל, הליגה לא היתה כל-כך גרועה כמו שאתה אומר.

גברי לוי: נכון שהיו שנים טובות יותר אבל מצד שני, אם לא שמת הלב, בשנה הזאת קבוצות כמו מכבי פתח-תקווה ומכבי נתניה והפועל באר-שבע התמודדו בכבוד ובגאון עם הקבוצות הגדולות.

גברי לוי: אתה יכול להגיד שהקבוצות הגדולות קצת ירדו, גם זה יכול להיות, אבל זה הכדורגל.

גברי לוי: יש שנה אחת טובה יותר ושנה אחת טובה פחות.

גברי לוי: שאלת איך מקדמים את הרמה.

גברי לוי: זה בעיה שאנחנו מתלבטים בה כל הזמן.

גברי לוי: לפני שנה עשינו תכנית כדי לשנות את פני הכדורגל.

גברי לוי: ביקשנו ליישם תכנית של 5-6 שנים, להתחיל עם ילדים בני 8-12 כדי שאחרי 5-6 שנים כשיהיו בני 17-18 יהיו שחקנים טובים יותר ומנוסים יותר.

גברי לוי: עשינו תכנית יחד עם משרד החינוך, התרבות והספורט.

גברי לוי: הכול היה גמור עד שקיבלתי השבוע מכתב ממשרד החינוך שאין להם כסף להשקיע בזה.

גברי לוי: משרד החינוך, התרבות והספורט היה אמור להשקיע בזה 5 מיליון שקל – דרך אגב, זה אותם 5 מיליון שקל שהם חייבים לנו במילא – ואנחנו היינו אמורים לתת 5 מיליון שקל, ביחד 10 מיליון שקל לפרויקט הזה.

גברי לוי: הודיעו לי שעלי לשכוח מזה ושבשנה הבאה נתחיל לדון על זה מחדש.

גברי לוי: אני מבטיח לך שכך נשמע גם בשנה הבאה: נדון בזה בעוד שנה.

גברי לוי: ההתאחדות לכדורגל לצערי הרב לא יכולה להשקיע 10 מיליון שקל בילדים בכל מיני מחוזות מתוך תקציב של 50 מיליון שקל.

גלעד ארדן: את הכסף שמתקבל מזכויות שידור אתה מחזיר במלואו לקבוצות?

גברי לוי: אני לוקח מזה חלק קטן מאוד לתפעול ההתאחדות לכדורגל.

גלעד ארדן: האם אתה רואה את פיתוח הכדורגל כחלק מתפעול ההתאחדות לכדורגל?

גלעד ארדן: וזה בשעה שקיבלתם הכנסות שיא.

אבשלום וילן: הוא מקבל סכום דומה גם מהמועצה להסדר ההימורים בספורט.

גברי לוי: שלא תהיה לך אי-הבנה, אתה חושב שאנחנו לא מטפלים בנוער?

גברי לוי: יש לנו 4 מחוזות.

גלעד ארדן: אני מדבר על היישום של התכנית הזאת.

גלעד ארדן: אמרת כאילו 5 מיליון שקל זה מה שמעכב.

גברי לוי: יש לנו אפילו 5 מחוזות עכשיו.

גברי לוי: אנחנו כבר משקיעים בזה 10 מיליון שקל.

גברי לוי: זה לא שאנחנו לא משקיעים.

גברי לוי: רצינו לעשות יותר, לצאת מגדרנו כדי לעשות פעולה.

גברי לוי: התכנית היתה להעמיד מישהו בראש, להביא מאמנים, לשלוח אותם להשתלמויות בחוץ-לארץ.

גברי לוי: זאת עבודה גדולה מאוד, יש תכנית מדויקת אך אין לנו כסף כדי להפעיל אותה.

גלעד ארדן: זה מה ששאלתי.

גלעד ארדן: נכון שאין כסף והמדינה במיתון אבל אתם הצלחתם בשנה האחרונה להרוויח בזכויות השידור הרבה יותר כסף, אז הייתם יכולים להגדיל את החלק שאתם לוקחים לתפעול ההתאחדות וליישם את התכנית הזאת.

גברי לוי: בשנה האחרונה אנחנו הפסדנו 10 מיליון שקל מהתקציב מכיוון שהנבחרת לא משחקת בארץ.

גברי לוי: תראה מה קורה, אני אומר לך איזה תכנית הכנו ואני אומר לך שיש לנו הסכם עם משרד החינוך, התרבות והספורט.

גברי לוי: במקום להגיד לי: בואו נפנה למשרד החינוך, התרבות והספורט שיקיימו את זה, אתה אומר לי: לא, בוא תביא אתה עוד כסף.

גברי לוי: אין לי מהיכן.

גברי לוי: אולי ליושב-ראש הבא שיחליף אותי יהיה.

גברי לוי: לי אין.

גברי לוי: אבל עשינו תכניות.

גברי לוי: זה קשה מאוד.

גברי לוי: רצינו לחקות את הדגם הספרדי והצרפתי.

גברי לוי: חבר הכנסת רוני בר-און יודע שהצרפתים ב-1983 היו "על הקרשים".

גברי לוי: הם בנו תכנית של 8 שנים ואחרי 8 שנים לקחו את אליפות העולם.

רוני בר-און: דיברנו על זה ב-1992 בפנימייה במקווה ישראל.

רוני בר-און: מה קרה מ-1992 ועד היום?

גברי לוי: עשו הרבה.

גברי לוי: קבוצת הנערים שלנו הגיע בין 8 הקבוצות הטובות בעולם.

רוני בר-און: אבל הנערים של 1992 היו צריכים להיות כבר אלופי העולם לבוגרים.

רוני בר-און: כמה אפשר למשוך את זה ולהגיד שזה בגלל ה-5 מיליון של משרד החינוך, התרבות והספורט?

יעקב שחר: אתה חושב שאם תקים איזה פנימיית כדורגל אז כבר תזכה באליפות העולם?

רוני בר-און: אני אומר שאין חידוש בתכניות האלה.

רוני בר-און: תראה מה עשה מר משה תאומים עם בתי-הספר לכדורגל.

גברי לוי: הקבוצות עשו הרבה.

גברי לוי: מר שחר, תספר להם מה עשית עם הילדים ועם הנוער.

יעקב שחר: כחלק מהתקציב הכולל של המועדון שלנו, קרוב ל-5 מיליון שקל אנחנו מעבירים למחלקת הנוער.

יעקב שחר: אנחנו מסבסדים את מחלקת הנוער ב-3.5 מיליון שקל.

רוני בר-און: אבל בסוף אתה מייצר שחקנים ואתה מרוויח על זה.

רוני בר-און: הרי לא כל השחקנים שלך הם ממחלקת הנוער.

רוני בר-און: אתה מוכר אותם.

יעקב שחר: אני בסך הכול רוצה לומר לכם שמשקיעים בנוער.

גלעד ארדן: מר שחר, אני לא התכוונתי לזה.

יעקב שחר: אתה הרי אמרת שהכסף מזכויות השידור הולך לקבוצות ושאלת למה ההתאחדות לכדורגל לא לוקחת לעצמה יותר כסף.

יעקב שחר: אז אני רוצה לומר לך שהכסף שאנחנו מקבלים מזכויות השידור בטלוויזיה הולך גם לנוער, אצלנו ובקבוצות אחרות.

גלעד ארדן: אבל הוא דיבר על תכנית שהיא שונה מהתכנית שאתם מפעילים.

גלעד ארדן: הוא דיבר על תכנית שתופעל גם בפריפריה.

גברי לוי: טוב ששואלים, כולנו אוהבים לדבר על כדורגל אבל אנחנו לא נדבר על דברים מקצועיים.

גברי לוי: התכנית שלנו היתה, בהמשך לתכניות שעושות הקבוצות, להגדיל את המפה של הכדורגלנים בכל מיני מקומות שבהם אין כדורגל.

גברי לוי: חבר הכנסת רוני בר-און יגיד לך לאור נסיונו מהטוטו, זה לא קונץ לשכנע את אלה שכבר מהמרים, צריך למצוא שווקים אחרים.

גברי לוי: זה מה שאנחנו רצינו לעשות, לפתוח את המפה רחב יותר, ללכת למגזר הערבי, לחפש בין הילדים שמשחקים, ליצור ליגות במחוזות עם שחקנים מוכשרים, להביא בפניהם מודלים, את הדמויות הכי טובות.

גלעד ארדן: חבר הכנסת רוני בר-און אומר שמדברים על זה כבר מ-1992.

גברי לוי: עכשיו אנחנו ב-2003?

גברי לוי: יכול להיות שגם ב-2006 יהיה אותו דבר.

גברי לוי: בכול מדובר בכסף.

גברי לוי: מה אתם רוצים שאני אעשה?

אבשלום וילן: זה לא רק כסף.

אבשלום וילן: זה כולל אלמנטים נוספים.

גברי לוי: כל מה שלא עולה כסף, אנחנו עושים.

אבשלום וילן: אני חושב שיש פה קצת ערבוב תחומים.

אבשלום וילן: בסך הכול אנחנו ככנסת, כוועדת משנה של ועדת החינוך והתרבות, מייצגים את האינטרס הציבורי.

אבשלום וילן: ההתאחדות לכדורגל חגגה עכשיו 75 שנים.

אבשלום וילן: לפי דעתי כנסת ישראל צריכה לשמור מכל משמר על האוטונומיה של האיגודים הוולונטריים ולא לערבב סמכויות.

אבשלום וילן: אתם מנהלים את הכדורגל, אתם צריכים לנהל אותו הכי טוב שאפשר.

אבשלום וילן: אנחנו בסך הכול עושים את הפיקוח הציבורי, בוחנים אם הדברים סוטים מהמסלול מבחינה ציבורית.

אבשלום וילן: זה הכול.

אבשלום וילן: דיברנו על תחום הנוער.

אבשלום וילן: בוועדת החקירה הפרלמנטרית בנושא האלימות בספורט עלה המכלול כולו.

אבשלום וילן: אני לא חושב שהכדורגל הישראלי הוא פחות טוב או יותר טוב מאשר תחומים אחרים בחברה הישראלית.

אבשלום וילן: ראיתי רק לפני שבוע דוח על החינוך הישראלי.

אבשלום וילן: נו, מצבנו מלהיב?

רוני בר-און: אני מזכיר לך ששרי החינוך היו מר אמנון רובינשטיין וחבר הכנסת יוסי שריד.

רוני בר-און: את הבחינות האלה עשו ילדים שלמדו אצלו שריד ורובינשטיין ואלה התוצאות שהם השיגו.

אבשלום וילן: אם תעבור לדבר על השרים אוכיח לך שבכל דבר כמעט רק הליכוד יכול, כולל בכנסת ...

רוני בר-און: אנחנו רק שנה וחצי במשרד החינוך ואתם עם שריד ורובינשטיין, שני הגאונים שלכם.

אבשלום וילן: אני לא מציע לך, חבר הכנסת בר-און.

אבשלום וילן: המדינה הזאת נמצאת על עקומה יורדת ו"רק הליכוד יכול".

אבשלום וילן: אם אתה רוצה עוד פעם למשוך אותי למטה, זה הסגנון וזה הרמה בהצגה חיה.

רוני בר-און: אתה באת לפה בתור איזה מורה לנימוסים?

רוני בר-און: בוועדות שלך תעשה סגנון אחר.

אבשלום וילן: אתה מוכן לתת לי לדבר, חבר הכנסת בר-און?

אבשלום וילן: חן-חן לך, תודה על תשומת הלב.

אבשלום וילן: אני חושב שיש שני דברים שלא הוזכרו פה.

אבשלום וילן: הבעיה הגדולה היא המתקנים שצריך לשפר אותם אם רוצים להגיע לאירופה.

אבשלום וילן: זה אופרה בפני עצמה שכדאי לדון בה במסגרת הוועדה בדיון אחר.

גלעד ארדן: נעשה דיון בנושא הזה.

אבשלום וילן: אני חושב שהבעיה הגדולה ביותר, דיברו פה על חלוקת הכסף בין קבוצות גדולות וקבוצות קטנות.

אבשלום וילן: אותה בעיה קיימת גם בכדורגל וגם בכדורסל.

אבשלום וילן: באמריקה ב-NBA פתרו את בעיית ההבדלים בין הקבוצות בצורה מעניינת, דרך הדראפט.

אבשלום וילן: אז אתה פעם למעלה ופעם למטה אבל פחות או יותר בטווח הארוך כולם שווים בהתמודדות.

איתן כבל: לא כולם שווים.

איתן כבל: בסוף תמיד זה לוס-אנג'לס לייקרס.

אבשלום וילן: הם עולים ויורדים.

אבשלום וילן: אבל יש התפלגות הרבה יותר נורמלית.

אבשלום וילן: אחת הבעיות אצלנו, בכדורסל זה קרה כבר לפני הרבה שנים, שבעצם יש מועדון אחד בראש וכל השאר מאחור.

אבשלום וילן: גם בכדורגל יש תופעה ש-4-5 מועדונים בראש וכל השאר מאחור.

אבשלום וילן: אם מדברים על חלוקת משאבים ותקציבים –אני מדבר על האינטרס הציבורי, איך להפוך את הספורט בארץ למעניין יותר, שבאמת כמה שיותר מועדונים יגיעו לרמה גבוהה יותר ותהיה תחרות שווה יותר.

אבשלום וילן: בזה צריך להיות יצירתי.

אבשלום וילן: פרט לאמריקאים אני לא ראיתי במקומות אחרים בעולם פתרון לבעיה הזאת.

רוני בר-און: דווקא השנה היתה ליגה מותחת במיוחד עד הדקה התשעים של המחזור האחרון.

רוני בר-און: היתה התפלגות מעניינת בין צמרת, תחתית ומרכז הטבלה, וכפי שאמר מר גברי לוי קבוצות נאבקו להתברג במקום 4 בליגה.

רוני בר-און: אני לא מדבר על הרמה ועל האיכות.

אבשלום וילן: מר גברי לוי דיבר על זה אבל אני חושב שהיוצא מן הכלל מעיד על הכלל.

אבשלום וילן: מדוע?

אבשלום וילן: בהנחה שהמשבר הכלכלי ימשך אני חושש – ואמר את זה מר אריאל שיימן ואמרו אחרים – שקבוצות שתקציבן יקטן ב-50%, אין ספק שזה יתבטא מיד.

אבשלום וילן: אני חושש שכמו שהגענו בכדורסל למצב שיש מועדון אחד ומאחוריו כל השאר, בכדורגל אנחנו עלולים גם כן להימצא במצב שיהיו 3-4 מועדונים ומאחוריהם כל השאר, וזה מצב לא בריא מבחינת ההתמודדות הספורטיבית.

יעקב שחר: כמו באיטליה, שם יש 4-5 מועדונים גדולים ומאחוריהם כל השאר, וכמו בהולנד, שם יש 3-4 מועדונים גדולים ומאחוריהם כל השאר.

גברי לוי: הנבחרת הישראלית היא במקום 25 באירופה, היא באמצע הרשימה על-יד הרבה מדינות אחרות.

רוני בר-און: זה חַרְטָה – לא הבאנו אף גביע עולמי, אף אליפות אירופה.

גברי לוי: אתה יודע שבגביע העולמי גם רוסיה והולנד לא היו.

רוני בר-און: אבל הם היו בפעם הקודמת ויהיו בפעם הבאה.

רוני בר-און: אנחנו לא היינו בפעם הקודמת ולא נהיה בפעם הבאה.

גברי לוי: אנחנו נהיה בפעם הבאה.

איתן כבל: הייתי בן 6 כאשר נבחרת ישראל התמודדה בגביע העולמי, ואנחנו זוכרים את זה עד היום.

גברי לוי: הם עלו אז אחרי שהתמודדו עם ניו-זילנד.

גברי לוי: תחזיר אותנו לניו-זילנד.

גדעון בריקמן: חבר הכנסת רוני בר-און, אתה היית מודאג, ובצדק, מהנושא של הליגה הלאומית.

גדעון בריקמן: אמר מר אריאל שיימן בקריאת ביניים שבערוץ 1 היה רייטינג של 10%.

גדעון בריקמן: אמר מר גברי לוי, והוא צודק, שהליגה הלאומית קיבלה סכום קטן מאוד במכירת זכויות השידור.

גדעון בריקמן: כידוע לכם, בארצות כמו ספרד ואיטליה הליגה השנייה מקבלת בערך 80% מסכום הכסף שמקבלת הליגה הראשונה מזכויות שידור.

גדעון בריקמן: זה סכום עתק, כסף גדול.

גדעון בריקמן: בארץ אם נכון שהרייטינג של הליגה הלאומית בערוץ 1 היה 10% אז אני חושב שיכול להיות שקיפחו אותם.

גדעון בריקמן: בערוץ 2 היו משחקים – יעיד מר צנגן – שהיה להם 13%-14% רייטינג בממוצע, אני לא מדבר על משחקי שיא.

רוני בר-און: מר אורי לוי אומר שהרייטינג הוא בגלל זוהיר בהלול, לא בגלל הכדורגל.

גברי לוי: כשמדברים על 10% רייטינג מדברים על המשחק של מכבי הרצליה מול הפועל ירושלים.

גברי לוי: הלוואי, אני מסכים להצעה שלך, אני קונה שזה יהיה 11%.

גדעון בריקמן: אם זה נכון ואכן יש 10% רייטינג לליגה הלאומית אז באמת צריך לקחת את הנושא של זכויות השידור בליגה הלאומית ולהעביר את הטיפול לאנשים מקצועיים.

גדעון בריקמן: יושבים בהתאחדות לכדורגל אנשים שבאמת קשורים לזה, כמו מר משה תאומים וכמונני, שאנחנו אנשי תקשורת.

גדעון בריקמן: אין לי ספק שאולי אפשר להגדיל לאחר ה-13 ביולי את התקציבים שיגיעו לליגה הלאומית.

גדעון בריקמן: האפשרות השנייה היא להגדיל את ליגת-העל ל-16-18 קבוצות ואז להפוך את הליגה הלאומית לחצי מקצוענית.

גדעון בריקמן: כלומר, יש פתרונות.

גדעון בריקמן: אבל על פניו באמת השנה הליגה הלאומית קיבלה פחות כסף ממה שמגיע לה.

גברי לוי: אני בעד 12 קבוצות בליגת-העל.

גברי לוי: אם יהיו 16 קבוצות בליגת-העל, ל-8 מהקבוצות לא יהיה גרוש.

גברי לוי: 4 יעלו ו-8 לא יהיו.

אבנר קופל: אני רוצה לגעת בשתי נקודות בקצרה.

אבנר קופל: בעוונותי הרבים, מה שאני נותן מכיסי הפרטי לקבוצה בליגה השלישית, הליגה הארצית, כיושב-ראש הקבוצה היה יכול להחזיק את יושב-ראש ההתאחדות לכדורגל עם כל ההוצאות.

אבנר קופל: לכן יש לי זכות לומר מה שאני חושב.

אבנר קופל: לגבי נושא ההתאחדות לכדורגל והנוער: לפי עניות דעתי – והרבה שנים הייתי חבר בהנהלת ההתאחדות לכדורגל, עד לפני 4 ימים – בהתאחדות לכדורגל במשך השנים הונחו הצעות רבות איך לטפל בנוער ובנערים ובתשתיות אך לא נגעו בהן.

אבנר קופל: מר יעקב אראל, שעבר לנהל את המשחקים בכל אירופה מטעם אופ"א, השאיר תכנית ואף אחד לא טיפל בה; מר שלמה שרף, המאמן הלאומי, שעזב אחרי 8 שנים השאיר תכנית לנוער ותשתיות, איך לעשות שינויים, ואף אחד לא דאג לזה.

אבנר קופל: לפי עניות דעתי כרגע אין שום תכנית.

אבנר קופל: אתם יכולים להגיד שאני לא חבר עם דיעה מלאה במסגרת ההתאחדות לכדורגל.

אבנר קופל: אני לא מדבר על קבוצות שכבודן במקומן מונח, שמשקיעות מיליוני שקלים בנוער ובעתיד.

גדעון בריקמן: איך אתה יודע?

גדעון בריקמן: אתה פשוט לא יודע.

אבנר קופל: לגבי נושא התקשורת: אין ספק ששוגה מי שחושב שלא קרה משהו במדינת ישראל.

אבנר קופל: עם כל הכבוד למה שהיה, זה לא יכול לחזור.

אבנר קופל: לכן צריך להיערך למצב החדש.

אבנר קופל: אני לא מכיר את העניין הזה, איך נערכים במועד הקרוב לפתוח את הליגה.

אבנר קופל: הדבר היחיד שצורם לדעתי, וזה גם עלה על שולחן הוועדה בין השורות, שאם למשל מישהו עוזב את ההתאחדות לכדורגל אני חושב באופן עקרוני, ואני לא נוגע כרגע בפרסונה אישית בצורה כזאת או אחרת, מכיוון שידוע לאן העניין הולך, אני חושב שבמילא יש היום ממלא-מקום שיכול לנהל את העניינים, בייחוד כשמדברים כאן על pay per view ועל כל מיני דברים שיכולים להעדיף קבוצות מסוימות על פני אחרות.

אבנר קופל: לי יש קבוצה בליגה השלישית ואני משקיע בה באופן יחסי הרבה מאוד כסף, וגם אני חשבתי לקבל שבריר של פרומיל מהכסף של זכויות השידור.

גלעד ארדן: הודעתי בהתחלה שמר גברי לוי יבהיר את הנושא של החברה הכלכלית ואיך הוא רואה את זה כאשר נסיים לדון על זכויות השידור.

אורי חרל"פ: אני רוצה לציין עובדה אחת.

אורי חרל"פ: אני חבר כנציג משרד החינוך, התרבות והספורט בוועדת הנוער בהתאחדות לכדורגל.

אורי חרל"פ: יש תכניות ויש עבודה.

גברי לוי: אני רוצה לומר שני דברים.

גברי לוי: לבוא ולהגיד פה שמר יעקב אראל הגיש תכנית לנוער, אני כבר אומר לך, לא רק שזה שקר מוחלט אלא מר יעקב אראל מעולם לא דיבר אתי כיושב-ראש ההתאחדות לכדורגל על הנוער.

גברי לוי: להגיד שמר שלמה שרף שרצה להיות אחראי על הנוער כשהוא סיים את תפקידו כמאמן הנבחרת הגיש תכניות, גם זה שקר מוחלט.

גברי לוי: אני לא רוצה להתווכח כשמביאים דברים שבכלל לא קיימים.

גברי לוי: הליגה הארצית, שמר קופל מדבר עליה, קיבלה 100,000 שקל לשנה מהחלק שההתאחדות לכדורגל קיבלה מהטלוויזיה.

גברי לוי: ההתאחדות לכדורגל קיבלה מהטלוויזיה מיליון דולר והעבירה 100,000 שקל לכל קבוצה מהליגה הארצית, למרות שלא משדרים אותה ולא עושים איתה שום דבר.

גברי לוי: אז לזרוק סתם דברים?

גברי לוי: ההתאחדות לכדורגל יכולה לקבוע את מי שהיא רוצה שינהל אותה.

גברי לוי: זה לא תפקיד הוועדה הזאת.

גברי לוי: זה תפקיד ההתאחדות לכדורגל.

גברי לוי: אם ככה יחליטו, על הכיפאק, תאמינו לי, יורידו לי אבן מהלב, אין לי שום בעיה.

גברי לוי: אבל לבוא לכנסת ולעשות עכשיו חשבונות אישיים?

גברי לוי: זה לא מתאים.

גלעד ארדן: ההיערכות של ההתאחדות לעתיד – זה לא נושא הדיון היום.

גלעד ארדן: על זה ישבה ועדת סטרשנוב ודנה ואני מקווה שידונו בדוח שהיא הגישה.

גלעד ארדן: אנחנו נשב עם שרת החינוך, התרבות והספורט ונחליט על זה ביחד.

גלעד ארדן: אנחנו התכנסנו פה לדון בנושאים מסוימים.

משה תאומים: אני חושב שהמדינה לא פעם מתערבת בנושא הכדורגל מתוך רצון להעלות את ערכו ולהעלות את רמתו.

משה תאומים: מתקיים דיון קצר ולאחר מכן כולם הולכים הביתה, ובזה פחות או יותר בא לציון גואל ושום דבר לא נעשה לאחר מכן.

משה תאומים: קבוצה של "משוגעים", מהליגות הנמוכות ועד הליגות העליונות, מנסים במשך הזמן, יחד עם ההתאחדות לכדורגל, להריץ את הנושא.

משה תאומים: אין ספק שלמדינה יש מקום בנושא הזה.

משה תאומים: זה אולי הענף שמושך אליו יותר אנשים מכל ענף אחר.

משה תאומים: יותר אנשים אומרים שהם בוחרים איזה עיתון לקרוא על-פי מדור הספורט מאשר כל מרכיב אחר.

משה תאומים: 40% אומרים שמוסף הספורט הוא הסיבה לבחירה שלהם בעיתון מסוים.

משה תאומים: מרבית צופי הכבלים אומרים שהם מחוברים לכבלים כי הם מעוניינים בספורט, ובכדורגל בכלל ובכדורגל ישראלי בפרט.

משה תאומים: אבל המדינה, במקום לעזור לפתח את הנושא זה, נכנסה בהרבה מאוד הצטלבויות וגרמה לקשיים.

משה תאומים: לעניות דעתי אם יחולצו הפקקים הללו התועלת שתיוודע לספורט תהיה גדולה פי כמה מכל דיון שאנחנו מקיימים פה.

משה תאומים: לדוגמה, כיום יש הסכם על must sell בין הכבלים ובין הלווין, שהמדינה כפתה.

משה תאומים: התוצאה היא שהכדורגל, שהוא הסיבה לכך שחלק הארי של האנשים מתחברים ב-pay - יושב כאן מר מיילן טנזר מערוץ 5, כמה אנשים מחוברים היום לערוץ בתשלום?

מיילן טנזר: 380,000.

משה תאומים: 380,000 מתחברים לערוץ ומשלמים 24 שקלים לחודש.

משה תאומים: מה הסיבה המרכזית לכך שהאנשים האלה מתחברים?

משה תאומים: כדורגל.

משה תאומים: איזה כדורגל?

משה תאומים: בעיקר כדורגל ישראלי.

משה תאומים: כמה מקבל הכדורגל הישראלי מכל הסיפור הזה?

משה תאומים: 2.7 מיליון דולר.

משה תאומים: מדוע?

משה תאומים: כי יש הסכם שהמדינה כפתה של must sell בין הלווין ובין הכבלים, הסכם אי-תחרות שגורם לכך שאין התמקחות ואין התמחות.

משה תאומים: שואל חבר הכנסת איתן כבל כיצד אפשר להצעיד את הספורט קדימה.

משה תאומים: בסופו של דבר ספורט הוא עניין של משאבים.

משה תאומים: לא רק משאבים אבל משאבים הם מרכיב עיקרי בקידום הספורט.

משה תאומים: היום יש קבוצה של "משוגעים" שהשקיעה לא מעט כסף, אבל גם כיסיה הולכים ומתרוקנים.

משה תאומים: ברגע מסוים אנחנו נעמוד בפני משבר הרבה יותר גדול מהמשבר שאנחנו ניצבים בפתחו עכשיו.

משה תאומים: המדינה יכולה לסייע באמצעים פשוטים מאוד, למשל אם היא תחלוץ את הפקק הזה ותגיד: רבותי, כן, תתמחו.

משה תאומים: מה פתאום must sell?

משה תאומים: יהיה לאחד את הזכויות ושני הצדדים יתחרו, מי מוכן להציע יותר כסף, על בסיס כלכלי.

משה תאומים: הרי אנחנו יודעים מה יקרה, 400,000 איש ינועו יחד עם מי שיהיה לו הערוץ הזה והם ישלמו את הכסף.

משה תאומים: הכסף הזה יילך לכדורגל ויהיה מספיק לליגת-העל ולליגה הלאומית ולליגה הארצית.

משה תאומים: האם זה לא פתרון נכון יותר?

משה תאומים: מדוע המדינה התערבה ומנעה את התחרות הזאת?

משה תאומים: אם בעבר היא מנעה כדי לאפשר ללווין לעלות לאוויר, היום כשהלווין קיים האם היא צריכה להמשיך לשמור על זכויותיהם על חשבוננו?

משה תאומים: אנחנו משקיעים את הכסף והמדינה קבעה כללים כיצד, על חשבון הכסף שלנו, הלווין יתרומם.

רוני בר-און: זה גם בעיה למשל של הכבלים, בלי קשר לכדורגל.

משה תאומים: אבל על חשבוננו.

משה תאומים: רק תחלצו את הפקק הזה ותנו לנו.

משה תאומים: אנחנו משקיעים סכומי כסף בחינוך הא-פורמלי, כהתאחדות לכדורגל וכמועדונים, שאף גוף אחר בישראל לא משקיע.

משה תאומים: אין אף אחד שמשקיע כך בחינוך נוער במקומות הכי קשים בחברה הישראלית, מקריית-שמונה בצפון ועד אילת בדרום, דרך הישובים הבדואים, הדרוזים, הערבים, דרך הפינות החלשות של החברה הישראלית, דרך בתי-סוהר.

משה תאומים: המועדונים שאתם רואים כאן משקיעים שם כסף פרטי.

משה תאומים: לא כדאי לעזור להם?

משה תאומים: אנחנו יודעים לנהל, תאמין לי, ביעילות גדולה מאוד, בעלויות נמוכות מאוד ולמשוך ילדים מהרחובות.

משה תאומים: אני מציע, אולי הוועדה תיסע לכמה שעות לסיור ותראה כמה פרויקטים, ונראה מה תגידו אחר-כך.

גלעד ארדן: קודם כול, אני מרים את הכפפה, למרות שזה לא נושא הדיון שלנו היום.

גלעד ארדן: אבל בהחלט, אם התוצאות של הכדורגל הישראלי הן לא משביעות רצון, המדינה קודם כול יכולה לבוא בטענות אל עצמה, לפני שהיא באה בטענות אל אחרים.

גלעד ארדן: אני לא באתי להאשים פה אף אחד.

גלעד ארדן: הייתי רוצה לחפש יחד אתכם, עם אנשי המקצוע.

גלעד ארדן: אמרתי את זה גם למר גברי לוי כשנפגשתי אתו, אני לא באתי ללמד אף אחד ואני חושב שרוב חברי הוועדה וחברי הכנסת מבינים הרבה פחות מכולכם איך לפתח את הכדורגל.

גלעד ארדן: צריך לנסות לחשוב ביחד איך לרתום את הכלים הנכונים לעגלה.

רוני בר-און: מערכת היחסים האמביוולנטית הזאת שבין הכדורגל לבין המדינה, חלק ממנה נובע מבעיות מערכתיות מובְנות, שמדינה לא צריכה להתערב בכדורגל.

רוני בר-און: אבל יש איזה הרגשה שבכל פעם שמנסים לדבר על איזה נושא – ואני גם ישבתי פעם מהצד השני של השולחן וגם דיברתי פעם עם הספסלים האלה – יש איזה הרגשה שהכדורגל מסתכל על המדינה כמו על איזה כספומט: "תנו כסף ואל תתערבו, אנחנו נפתור כבר את הבעיות".

משה תאומים: מתי המדינה נתנה כסף?

רוני בר-און: לפני 5 דקות אמר מר גברי לוי שאם יתנו כסף הם יפתרו את בעיית הנוער.

גלעד ארדן: המדינה נתנה דרך המועצה להסדר ההימורים בספורט.

משה תאומים: המדינה לא נתנה כסף דרך המועצה להסדר ההימורים בספורט.

משה תאומים: מדוע?

משה תאומים: כי השימוש במותגים שלנו הוא גם בעל ערך.

משה תאומים: מה התמורה על מותגים?

רוני בר-און: אתם יודעים בדיוק מה המצב באירופה, יש על זה פסקי-דין.

רוני בר-און: זה מונופול של המדינה ואין לכם שום say בעניין.

רוני בר-און: אתם מקבלים כסף והכול בסדר אבל זה כסף של המדינה, שמחר בבוקר יכולה לתת אותו לבדמינגטון או לסקווש ואין לכם שום זכויות על הלוח.

רוני בר-און: אתם יודעים את זה.

משה תאומים: היא גם צריכה לתת כסף על המותג שלי.

גלעד ארדן: זה ויכוח אחר.

משה תאומים: הרי לא באנו להתווכח.

משה תאומים: באנו לחפש פתרונות.

רוני בר-און: מר תאומים, האם אתה יודע שמה שמר גברי לוי אמר הוא בדוק?

רוני בר-און: אתה מסוגל היום לבנות קבוצה ל-23 באוגוסט כאשר אתה לא יודע אם יש לך 24 מיליון דולר או 7 מיליון שקל?

רוני בר-און: יש מועד לבקרה התקציבית, שנסגרים חוזים.

רוני בר-און: האם אתה יודע לבנות מערכת תקציבית לקראת השנה הבאה כאשר אתה לא יודע כמה כסף תקבלו מזכויות השידור?

רוני בר-און: הרי זה סכומים אדירים ופער עצום בין 24 מיליון דולר לכל הליגה לבין 7-8 מיליון שקל שאתה יכול לקבל במשא ומתן עם מר יוחנן צנגן מחר בבוקר כשהבג"ץ יזרוק אותך מכל המדרגות.

רוני בר-און: זה הבדל של יום ולילה.

רוני בר-און: אתה יודע להיערך?

רוני בר-און: אני שואל אותך.

רוני בר-און: אנחנו באנו לכאן מתוך שזיהינו סכנה לפתיחת הליגה.

רוני בר-און: האם אתה יודע כעת איך תיראה באוגוסט?

משה תאומים: כמי שמצוי באופן חלקי בנושא התקשורת אני יודע שהאלטרנטיבות העומדות לפנינו הן סבירות, אולי אפילו טובות.

משה תאומים: בהחלט יכול להיות שנצטרך לחזור אליכם ואל אחרים כדי לשנות תקנות מסוימות אבל לכדורגל יש ערך גבוה מאוד בעיני הציבור.

משה תאומים: הציבור מוכן לשלם כסף כדי לצפות בכדורגל ואנחנו מוכנים לתת לו את השואו הכי טוב בעיר.

משה תאומים: מאחר ויש כאן מי שרוצה לארגן את הכדורגל ברמה הזאת, ויש מי שרוצה לשלם ולקנות אותו, צריך רק למנוע שיקומו פקקים אדמיניסטרטיביים שימנעו את הקשר הזה בין מי שרוצה למכור לבין מי שרוצה לקנות.

משה תאומים: בזה הייתם יכולים לעזור לנו מאוד.

רוני בר-און: בית-המשפט הוא בגבעה הסמוכה.

משה תאומים: אני לא מדבר על בית-המשפט.

משה תאומים: אני מדבר על אותן תקנות פשוטות.

משה תאומים: מר יוחנן צנגן לא צריך לקנות תכנית טלוויזיה במחיר גבוה יותר ממה שהוא יכול להרוויח עליו כסף.

משה תאומים: אנחנו צריכים לתת לו תכנית טלוויזיה ברמה שהוא יוכל להרוויח עליה כסף, ברמה שתמשוך אליו צופים.

משה תאומים: הוא איש נבון מאוד, והסיבה שהוא משלם סכום אחד ולא סכום אחר כי הוא נמצא בתוך תחרות מסוימת.

משה תאומים: אם הוא צריך להעביר אליו צופים הוא משלם סכום אחד; אם הוא לא צריך להעביר אליו צופים וכל הצופים אצלו, הוא משלם סכום אחר.

משה תאומים: היום מפת התקשורת במדינת ישראל רבגונית ויש ציבור שמוכן לשלם.

משה תאומים: אם המערכת הזאת לא מוכנה ליטול על עצמה חלק מהסיכונים אז אני יכול להצהיר כאן:

משה תאומים: אנחנו כבעלי הקבוצות נהיה מוכנים לקחת על עצמנו את הסיכונים, כי אנחנו מאמינים במוצר הזה, אנחנו מאמינים בכדורגל כענף שזוכה להצלחה מסחררת בכל ארצות העולם.

משה תאומים: אני אומר לכם, לכדורגל הישראלי יש סיכוי פנטסטי להשתפר.

משה תאומים: אנחנו לא משתפרים אולי בכל מועדון אבל אני חושב שהשנתיים האחרונות באירופה הוכיחו שגם בתחום הזה יוזמה פרטית ומאמץ גדול בסופו של דבר נושאים פירות ומאותתים.

משה תאומים: הרי מאיפה באים אחר-כך שחקנים לנבחרת אם לא מאותן קבוצות?

משה תאומים: גם את זה צריך לזכור.

משה תאומים: בסופו של דבר, נדמה לי שנבנית פה תשתית טובה, הן מבחינה חברתית, הן מבחינה מקצועית, ואנחנו בהחלט זקוקים לעזרתכם כדי שהאדמיניסטרציה והרגולציה לא יסגרו בחלק מן המקומות את התחרות בענף הזה.

תמי פרידמן: אני נציגה של מכבי תל-אביב.

תמי פרידמן: קודם כול, חבר הכנסת גלעד ארדן, אני חושבת שזאת היתה יוזמה ברוכה לקיים את הדיון הזה.

תמי פרידמן: אני חושבת שהכדורגל נקלע למצב לא פשוט ואנחנו רוצים בהחלט את התמיכה של המדינה ואת העזרה שלכם כדי להביא את הכדורגל למקום טוב יותר.

תמי פרידמן: ההתמקדות בנושא זכויות השידור והשאלות על מה יקרה עם זכויות השידור אחרי החלטת בית-המשפט העליון, להערכתי היא לא נכונה.

תמי פרידמן: בזכויות השידור אני חושבת שהמצב ידוע לכולם.

תמי פרידמן: יש כמה חברות טלוויזיה, יש כבלים ולווין, אנחנו יודעים את המצב במשק, אנחנו יודעים מה כל אחד מציע.

תמי פרידמן: זה לא שב-13 ביולי פתאום המצב יהיה שונה.

תמי פרידמן: התמונה ידועה לכולם ונעשית עבודה.

תמי פרידמן: אני חושבת שמר גברי לוי גם הוכיח שהוא עשה את זה היטב בשנים קודמות.

תמי פרידמן: נעשית עבודה למקסם את הרווחים ממכירת זכויות השידור.

גלעד ארדן: הוא זה שהוציא מכתב עם התרעה, לא אנחנו.

תמי פרידמן: ראיתי שהוא כתב במכתב שלו שהשופטת של בית-המשפט המחוזי אמרה שלמקסם את הרווחים זה לא המטרה העיקרית.

תמי פרידמן: אבל בסדר , צריך להתמודד גם עם זה.

גלעד ארדן: היא אמרה שלגוף ציבורי יש גם ערכים אחרים שהוא צריך לעמוד בהם.

גלעד ארדן: מה לעשות ובין היתר חובת המכרז והשוויון חלה עליו.

רוני בר-און: את אומרת שאת יודעת את כל המחירים.

רוני בר-און: אנחנו לא יודעים.

רוני בר-און: אנחנו יושבים פה ודואגים.

רוני בר-און: את אומרת שלך תמונת המצב בשדה הקרב ב-13 ביולי בכל תוצאה מאוד ברורה?

רוני בר-און: לנו לא.

תמי פרידמן: אנחנו יודעים שתמונת המצב משתנה לעתים מרגע לרגע.

תמי פרידמן: ערוץ 10 שאתמול עמד בפני פשיטת רגל, היום יש כבר מי שמציל אותו ואולי המצב ישתנה.

תמי פרידמן: אני יודעת פחות או יותר, מר יוחנן צנגן לא אמר לי בעצמו אבל לפחות שמעתי דברים שהוא אמר לאנשים אחרים, כמה הוא יהיה מוכן לשלם.

גברי לוי: הוא עוד לא יודע.

תמי פרידמן: פחות או יותר מבחינת סדרי הגודל תמונת המצב ברורה.

תמי פרידמן: נושא נוסף שאני חושבת שהוא כן בסמכות הוועדה שלכם, ויש באפשרות

תמי פרידמן: כם לקדם אותו ולטפל בו, זה כל נושא המועצה להסדר ההימורים בספורט.

תמי פרידמן: כפי שאתם יודעים, במסגרת התכנית הכלכלית החדשה הטילו מס של 25% על הרווחים של הזוכים בפרסים.

תמי פרידמן: המס הזה כנראה יצמצם מאוד את הכנסות המועצה להסדר ההימורים בספורט, מה שיכול לפגוע בקבוצות הכדורגל.

תמי פרידמן: אני חושבת שזה דבר שבעבר היה צריך להיאבק עליו וכעת מכיוון שהמצב הוא כזה יש כמה אפשרויות.

גלעד ארדן: אני קראתי בעיתון שממלא מקום יושב-ראש ההתאחדות לכדורגל מקורב לשר האוצר.

אבשלום וילן: בשני דיונים בוועדת הכספים אנחנו טענו שזה יוריד את ההכנסות בערך בשליש.

אבשלום וילן: לצערי רק האופוזיציה תמכה בכם.

אבשלום וילן: כפי שאמרתי לחבר הכנסת רוני בר-און, נציגיך שם עשו טעות מקצועית בגדול.

רוני בר-און: זה ירד ב-50% גם בלי המיסוי אז עכשיו הנזק לא כזה גדול, יורד שליש מחצי.

אבשלום וילן: להימורים הבלתי חוקיים יברח יותר כסף, לפיס יירד פחות ובסך הכול המדינה תפסיד כסף.

אבשלום וילן: את צודקת במאה אחוז אבל זה כברpassי , זה כבר הוחלט.

תמי פרידמן: במסגרת ההימורים החוקיים יש היום הכנסות של 4 מיליארד שקל, כולל מפעל הפיס.

תמי פרידמן: במסגרת ההימורים הלא חוקיים יש היום הכנסות של 14 מיליארד שקל.

תמי פרידמן: אפשר להעביר חלק מהכספים האלה להימורים החוקיים באמצעות פתיחת ההימורים לפלטפורמות וירטואליות כמו טלוויזיה ואינטרנט וסלולר.

תמי פרידמן: אלה דברים שכבר נדונו במסגרות של האוצר ונשללו.

תמי פרידמן: אני חושבת שזה דבר שהוא בהחלט בתחום סמכויותיכם ותוכלו לקדם אותו ולהוביל.

יוחנן צנגן: אין ויכוח שטלוויזיה לא יכולה בלי כדורגל ושכדורגל לא יכול בלי טלוויזיה.

גברי לוי: והעָם לא יכול בלי לראות כדורגל בשידורי הטלוויזיה.

יוחנן צנגן: העָם זה הטלוויזיה לצורך העניין.

יוחנן צנגן: שני הדברים קשורים זה בזה אבל הקשר הזה הוא גם דבר שאני מוצא לנכון להזהיר מפניו.

יוחנן צנגן: מר יעקב שחר הזכיר את שנת 1992, שאז שילמו על כל זכויות הכדורגל במדינת ישראל כ-1.5-2 מיליון דולר.

יוחנן צנגן: בשנת 1994 היה מכרז ראשון ואז כבר שילמו 5.25 מיליון דולר, ובשנת 2003, תוך 10 שנים הסכום גדל פי 4 ויותר, מאז שהתחיל הערוץ המסחרי בטלוויזיה, ל-23-24 מיליון דולר.

יוחנן צנגן: הדבר הזה הוא לא בור בלי תחתית.

יוחנן צנגן: השקעה בדקת שידור בכדורגל יקרה בערך פי 3.5-4 מהשקעה בממוצע בכל תכנית אחרת בטלוויזיה בפריים-טיים.

יוחנן צנגן: זה לא יכול לעבוד כך לנצח.

יוחנן צנגן: אני לא מדבר על ערוץ 10 או על YES או על הכבלים או על ערוץ 2.

יוחנן צנגן: אני מדבר במקרו.

יוחנן צנגן: יש גבול לדברים האלה.

יוחנן צנגן: בשנתיים האחרונות ארבע אימפריות תקשורת באירופה התרסקו כשהסיבה העיקרית היא הכדורגל וההתחייבויות הבלתי אפשריות שלהן לתשלום עבור זכויות לכדורגל.

יוחנן צנגן: ביחד איתן הן גררו ליגות שלמות שסבלו מהעניין הזה.

יוחנן צנגן: לפני שנה ההתאחדות לכדורגל הזמינה אותי ליום עיון באילת וכבר אז הזהרתי מהכיוון הזה, ואני רוצה להזהיר שוב.

גברי לוי: זה היה לפני החוזה האחרון.

יוחנן צנגן: הטלוויזיה באיזה מקום פינקה את הכדורגל והביאה אותו למצב שהצורך האמיתי לחפש מקורות הכנסה נוספים לא היה כל-כך חזק.

יוחנן צנגן: באירופה הטלוויזיה מכניסה בממוצע שליש ממחזור התקציבים של קבוצות הכדורגל, פחות או יותר, מכירות הכרטיסים עוד שליש, ושליש זה כל הפעילויות הנוספות.

יוחנן צנגן: לצערי בארץ כמעט כל הפעילויות הנוספות זה כסף שבעלי הקבוצות מביאים מהבית.

יוחנן צנגן: אם אנשים שעוסקים בעניין הרבה יותר ממני ועובדים בזה יום-יום יתחילו להבין שהם צריכים להתחיל למלא את השליש הזה בפעילויות אחרות נלוות לכדורגל ולהביא את הכסף משם אז יהיה קצת יותר קל לכולנו, וזה יקל על הטלוויזיה להמשיך לשדר כדורגל.

גברי לוי: או שיהיו תקציבים נמוכים יותר.

יוחנן צנגן: דרך אגב, לדעתי בלתי נמנע שיהיו תקציבים נמוכים יותר.

יוחנן צנגן: אני רואה את ההתארגנות בכל הקבוצות, שהן כבר רואות את הנולד, ואני חושב שצריך לברך על זה ולהכניס את כל הממדים של הוצאה לכדורגל ותשלומים לשחקנים לאיזה שפיות.

תמי פרידמן: ההכנסה מהטלוויזיה לא מהווה שליש מתקציב הקבוצות.

גברי לוי: תלוי באיזו קבוצה.

גברי לוי: הוא מתכוון לקבוצות הקטנות.

יוחנן צנגן: דרך אגב, מר משה תאומים אמר שהמדינה יכולה לעזור.

יוחנן צנגן: בשנה שעברה הממונה על הגבלים עסקיים עזר מאוד לכדורגל כשהוא אסר על בלעדיות.

יוחנן צנגן: בעצם ערוץ 2 קנה בלעדיות על כל משחקי הליגה ואחר-כך היתה ההחלטה של הממונה על הגבלים עסקיים שאפשרה למכור את זה גם לערוצים נוספים.

יוחנן צנגן: כתוצאה מכך בעצם הגעתם ל-24 מיליון דולר, הישג יפה מאוד לכשעצמו.

יוחנן צנגן: אבל לא לעולם חוסן.

יוחנן צנגן: בשנה שעברה כל גורמי השידור במדינת ישראל נטלו חלק בעוגת הכדורגל.

יוחנן צנגן: גם אם זה ימשך בשנה הבאה, אנחנו יודעים מה המצב של הכבלים ושל הלווין, יודעים מה המצב של ערוץ 10, ערוץ 2 וערוץ 1.

יוחנן צנגן: אין פה הרבה מקום לאופטימיות יתרה או לאשליות.

יוחנן צנגן: צריך להיערך גם למצב, במיוחד בטווח הארוך, שהדברים האלה לא ימשכו בקצב הזה, ובוודאי לא בסדרי הגודל האלה.

יוחנן צנגן: יחד עם זה, כולנו רוצים לראות את הכדורגל הכי טוב שאפשר.

יוחנן צנגן: תודה.

גלעד ארדן: אני רוצה לעבור לנושא הבא ולחבר אותו למה שאמר מר משה תאומים.

גלעד ארדן: אני בהחלט מסכים אתכם שהמדינה צריכה לנקוט כמה צעדים כדי לעודד ולתמוך בענף הכדורגל ולעזור לו להתפתח.

גלעד ארדן: זה באמת הכיוון שאני אנסה לפעול בו בוועדה.

גלעד ארדן: יחד עם זה, אין ספק, אני מניח שאתם תסכימו אתי שיש גם דברים שההתאחדות לכדורגל צריכה קצת לשנות, דברים שקורים בה או כיוונים שהיא הולכת אליהם.

גלעד ארדן: זה באמת אחת השאלות המרכזיות ששמתי על סדר היום, הנושא של הקמת חברה כלכלית.

גלעד ארדן: לפני שנכנסתי לתפקידי קראתי בעיון את הדין וחשבון של ועדת סטרשנוב.

גלעד ארדן: אני יודע שיש מי שלא מייחס לו מי יודע מה חשיבות אבל בכל אופן זה הכלי שיש בידי כרגע ללמוד את הנושא.

גלעד ארדן: מצד אחד המסקנה של חברי הוועדה היתה שכדי להגיע לשליש שדיבר עליו מר יוחנן צנגן צריך להקים חברה כלכלית של ההתאחדות לכדורגל שתפעל למקסם את ההכנסות.

גלעד ארדן: מצד שני, שמענו שהקבוצות הגדולות מתארגנות להקמת חברה שתפעל מול ההתאחדות לכדורגל, בראשות מר גברי לוי.

גלעד ארדן: אני חושב שראוי היה להבהיר או ללבן את הנושא הזה ולהבין איך אתם רואים אותו, גם ראשי הקבוצות וגם היושב-ראש הפורש של ההתאחדות לכדורגל.

גברי לוי: מי שהציע לוועדת סטרשנוב להקים חברה כלכלית זה אני.

גברי לוי: אפילו כתוב שם שאני עשיתי מחקר עם מר משה גביש והוא הגיש הצעה איך להקים חברה כלכלית בהתאחדות לכדורגל.

גברי לוי: ועדת סטרשנוב קיבלה את זה.

גברי לוי: זאת אומרת, זה לא המצאה של אף אחד אחר אלא המצאה שלי.

גלעד ארדן: אני קורא את דבריך מדוח ועדת סטרשנוב: "ואני אומר לך שהחברה הכלכלית זה הפתרון הכי טוב.

גלעד ארדן: ...

גלעד ארדן: כשהבאתי את זה לפני כמה שנים היו כמה שהתנגדו לזה מפני שהם הבינו שברגע שתהיה חברה כלכלית הכוח שלהם איננו.

גלעד ארדן: זה הרעיון הכי טוב.

גלעד ארדן: "

גברי לוי: כל מילה בסלע.

גברי לוי: את זה אני אמרתי, דרך אגב, ולא מר סטרשנוב.

גברי לוי: אז יכולים להקים חברה כלכלית בהתאחדות לכדורגל, אין בעיה.

גברי לוי: דרך אגב, זה עומד על הפרק.

גברי לוי: אנחנו בודקים מי צריך להביא את זה, ההנהלה או האסיפה הכללית.

גברי לוי: אבל אני כבר התפטרתי אז יעשה את זה מי שיבוא אחריי.

גברי לוי: כדי שלא תהיה אי-הבנה, אני התפטרתי מההתאחדות לכדורגל.

גברי לוי: יש הרבה אנשים שמתפטרים מתפקידים בכל מיני מקומות ומחפשים להם עבודה אחרת.

גברי לוי: יש לי עשר הצעות עבודה, כולן טובות מאוד.

גברי לוי: אני אומר לך כבר עכשיו, אם מר יעקב שחר יציע לי לנהל את מכבי חיפה מחר וייתן לי הצעה טובה מאוד, ואני אראה שמשפטית אין לי שום ניגוד עניינים או מניעה כלשהי, אפילו מניעה מוסרית, אני מודיע לך, אני מחר בבוקר אחתום על חוזה אתו מכיוון שאני צריך לאכול בבית.

גברי לוי: עבדתי 7 שנים בלי להשתכר.

גברי לוי: אז שלא תהיה אי-הבנה.

גלעד ארדן: אף אחד לא מתווכח.

גלעד ארדן: אני שואל מה עמדתך העקרונית בנושא.

גברי לוי: עמדתי העקרונית היא שטוב אם תהיה חברה כלכלית של כל ליגת-העל וכל הליגה הלאומית, וכל אחד ידאג לאינטרסים שלו כדי למכור את הזכויות שלו ולמקסם את הרווחים.

גברי לוי: אבל אם יש ויכוחים, ואם יש 4 קבוצות שמשקיעות הרבה מאוד כסף – עזוב אותי רגע אחד בצד – ורוצות למכור את הציוד שלהן, למכור את המינויים שלהן ולעשות אלף דברים שהן רוצות לעשות ולהיעזר אחת בשנייה, ובשביל זה רוצים למנות מנכ"ל – זה לא מנוגד להתאחדות לכדורגל.

גברי לוי: אין בזה שום דבר שעומד מול ההתאחדות לכדורגל.

גברי לוי: מרגע שהם באים להתנגש עם ההתאחדות לכדורגל, אז אתה צודק.

גברי לוי: אל"ף, אני לא קיבלתי עדיין הצעה לעשות את הדבר הזה.

גברי לוי: דיברנו על הנושא הזה לפני כמה חודשים אבל זה לא אומר שום דבר.

גברי לוי: בי"ת, אם אני אקבל הצעה, ואם זה יהיה לא בניגוד אינטרסים וזה יהיה חוקי – לא כמו שאלוף במילואים יילך מחר למכור נשק מהצבא, וכל המדינה הזאת הרי עובדת באופן הזה, עוזבים עבודה אחת ותיכף עובדים באיזה חברה שקשורה למדינה – אני אעשה רק מה שהוא חוקי ונכון.

גברי לוי: מעולם לא עברתי על החוק ואני לא אתחיל לעבור על החוק עכשיו.

גלעד ארדן: חס וחלילה, אף אחד גם לא חושב כך.

גברי לוי: זה המילה האחרונה שאני מוכן להגיד בנושא הזה מפני שבינינו, אם להיות בוטה, אני לא שואל אף אחד מה לעשות, גם לא אתכם וגם לא אותם.

גברי לוי: אם חבר הכנסת איתן כבל יעזוב מחר את הכנסת וירצה לקבל עבודה גם הוא לא יבוא אל ועדת העבודה, הרווחה והבריאות לשאול איזה עבודה הוא צריך לקבל.

גברי לוי: אולי אסור לי לעבוד בכלל, אני צריך לטאטא רחובות.

אבשלום וילן: אין פה שום בעיה חוקית.

אבשלום וילן: הבעיה היא רק במישור הציבורי.

אבשלום וילן: אם אתה שואל אותי, כשרמטכ"ל לשעבר כעבור שלושה חודשים מתמנה להיות שר ביטחון, זה בלתי אפשרי במדינה מתוקנת ואפשרי במדינת ישראל.

אבשלום וילן: אני הצעתי הצעת חוק שכל אלוף או רב-אלוף שמשתחרר מהצבא לא יוכל במשך 5 שנים לכהן כשר ביטחון כי זה מיד ניגוד עניינים מול הרמטכ"ל המכהן.

גברי לוי: אל תכניס אותי לפוליטיקה.

אבשלום וילן: כאן יש דוגמה דומה.

אבשלום וילן: אם אתה תיקח תפקיד שקשור להתאחדות לכדורגל בצורה כלשהי ויהיה, לא מהבחינה החוקית אלא מהבחינה הציבורית, איזה ניגוד עניינים – יש בזה בעיה.

גברי לוי: אני לא מבין למה ועדה בכנסת צריכה לדבר היפותטית מה גברי יעשה בעוד חודש, חודשיים או שלושה חודשים.

אבשלום וילן: אני מסכים אתך.

גלעד ארדן: רצינו לשאול אותך מה עמדתך על הקמת חברות כלכליות מול ההתאחדות לכדורגל, כאשר אתה המלצת שהחברה הכלכלית תקום בתוך ההתאחדות לכדורגל.

גברי לוי: עם כל הכבוד, לא ראיתי שאף אחד הקים חברה כלכלית מול ההתאחדות לכדורגל.

גברי לוי: למר יעקב שחר יש את "הפניקס" ואת "וולוו" וגם למר משה תאומים יש את שלו.

גברי לוי: איפה זה עומד מול ההתאחדות לכדורגל?

גברי לוי: אתה עוד לא יודע מה הם מתכוונים לעשות.

גברי לוי: אז למה שאני אדבר היפותטית?

גברי לוי: אתה יודע מה הם עושים?

גברי לוי: אני לא יודע עדיין מה הם מתכוונים לעשות.

אבשלום וילן: הדיון כרגע הוא היפותטי.

גברי לוי: זה לשונות רעות.

אבשלום וילן: זה היה כתוב בכל העיתונים.

גברי לוי: ומה העיתונות, זה לא לשונות רעות?

גלעד ארדן: הוא סיפר שהוצעה לו לפני שישה חודשים אפשרות כזאת.

גלעד ארדן: אני שואל מה עמדתך על חברה כזאת.

גלעד ארדן: האם אלה חברות שצריכות לקום?

גברי לוי: עמדתי איננה חשובה.

גברי לוי: כל זמן שהם לא פועלים נגד ההתאחדות לכדורגל מותר להם לעשות מה שהם רוצים.

גברי לוי: עדיף שיעשו חברה כלכלית אחת לכולם.

גברי לוי: אני מניח שזה מה שיעשו בסופו של דבר.

אבשלום וילן: חבר הכנסת גלעד ארדן, אני חושב שהדיון הוא באמת מוקדם מדי.

אבשלום וילן: ב-4 באוגוסט הוא יסיים את תפקידו.

אבשלום וילן: אם הוא יקבל תפקיד שנראה בו ניגוד עניינים מהבחינה הציבורית, אז נדון.

גלעד ארדן: אתה אומר שנחכה עד שתהיה בעיה ואז נדון.

אבשלום וילן: מר גברי לוי צודק, מה אנחנו דנים אותו עוד לפני שהוא עשה שום דבר?

גברי לוי: מרגע שאני גומר את תפקידי אני לא בא לכאן יותר.

אבשלום וילן: תתפלא, אם תהיה בתפקיד שיחייב לבוא הנה אז תבוא.

עבד-אלמאלכ דהאמשה: אם אני הבנתי נכון את מה שאמר מר גברי לוי, הוא מוכן לעשות כל דבר שהוא חוקי וכשר, שאין בו משום ניגוד עניינים.

עבד-אלמאלכ דהאמשה: אם זאת התיזה, מה אנחנו רוצים ממנו?

אבשלום וילן: יש מה שנקרא "כשר אבל מסריח".

אבשלום וילן: אתה מכיר את זה?

גברי לוי: אני מבקש שיבדקו בבית הזה מה כשר ומסריח לפני שבאים לבדוק אותי.

אבשלום וילן: פה יש הרבה כשר ומסריח, הרבה מאוד, אני מסכים אתך.

גברי לוי: אותי עוד לא חקרו במשטרה, ואני לא הצבעתי שלוש פעמים.

גלעד ארדן: סליחה, כי אצלכם אפשר לתת יפויי-כוח.

גלעד ארדן: אצלנו כשיש יפויי-כוח מזמינים משטרה.

גלעד ארדן: אצלכם רק כותבים על זה בעיתונים.

גלעד ארדן: לנו אין מזל כזה.

גברי לוי: אתה לא מעודכן, עם כל הכבוד.

גברי לוי: הדבר האחרון שעשיתי, דאגתי לכך שלא יצביעו יותר ביפויי-כוח בבחירות.

איתן כבל: כל אחד בוכה מאיפה שכואב לו.

אבשלום וילן: כאן הדוגמה היחידה שיכולה להיות מקבילה היא חבר כנסת שמסיים את תפקידו והופך להיות שתדלן.

אבשלום וילן: זה בהחלט בעייתי, על אף שזה חוקי, וזה קיים.

גברי לוי: אני לא אהיה שתדלן.

אבשלום וילן: אני מניח שלא, בשלב הזה.

גדעון בריקמן: איך תמנע את זה?

אבשלום וילן: אני לא יכול למנוע את זה, רק בהיבט הציבורי.

אבשלום וילן: הרי אין פה בעיה חוקית.

אבשלום וילן: אני אומר במאמר מוסגר, מר גברי לוי קיבל פה הרבה שבחים.

אבשלום וילן: עובדה שבשבע השנים האחרונות - - -

גלעד ארדן: יש לו 10 הצעות עבודה.

גלעד ארדן: אולי ניקח אותו כיועץ לוועדת הספורט, אם הוא יסכים.

אבשלום וילן: אני חושב שהוא הצעיד את ההתאחדות לכדורגל צעד גדול מאוד קדימה ועל זה מגיעות לו ברכות.

אבשלום וילן: עם כל הביקורת והדיונים האין-סופיים שהיו פה - - -

גלעד ארדן: לא היתה ביקורת.

גלעד ארדן: רק שאלות.

אבשלום וילן: מבחינה אובייקטיבית, אם בודקים את ההיקפים ואת סדרי הגודל, מגיעה לו מילה טובה.

גברי לוי: תודה רבה.

גלעד ארדן: מר גברי לוי, אם מגיעה לך מילה טובה אז באמת יישר כוח.

איתן כבל: אני יודע שבתקופה הקצרה שאני מכהן בכנסת היו לנו הרבה עימותים אבל יחד עם זה אני רוצה לומר לך בכנות, וזה לא חנופה – קצת קשה לי להיות חנפן – שעשית בסך הכול עבודה טובה מאוד בתקופה שהיית יושב-ראש ההתאחדות לכדורגל והצעדת את הכדורגל קדימה.

איתן כבל: אני אומר את זה כאוהד מהשורה שקונה כרטיס בקופות.

איתן כבל: אני אומר את זה בכל הכנות ומכל הלב, כאוהד ספורט באמת.

איתן כבל: לא סתם אמרתי לך שאני הולך לקופה לקנות כרטיס כי אני תמיד מרגיש שאם אני לא אעשה את זה אני לא אוכל ליהנות ממשחק הכדורגל.

איתן כבל: אם אני לא יכול להשתולל ולהוציא את הג'ננה שלי מהראש כבר עדיף שאשב בבית.

איתן כבל: אני תמיד אומר שאוי ואבוי לי אם מישהו יצלם אתי כשאני במשחק.

גברי לוי: אז תאר לך מה אני סובל כשאני יושב בשורה הראשונה ולא יכול לזוז.

איתן כבל: היית צריך לראות אותי במחצית המשחק האחרון של הליגה.

איתן כבל: נשארתי יושב על הטריבונה כשהגול הראשון נכנס, אני מודה, ודמעות זלגו מעיני.

איתן כבל: זה אוהד כדורגל (אני כמובן לא מדבר על אלה שמאבדים פרופורציות והופכים להיות קיצוניים).

איתן כבל: אם יש משחק שחוצה את כל הגבולות ואת כל הרבדים בחברה זה משחק הכדורגל.

איתן כבל: רק בשביל זה כל מי שעוסק בעניין הזה צריך לעשות את כל המאמצים כדי לשפר את הרמה.

איתן כבל: מר שחר, אני צרכן ספורט.

איתן כבל: אני לא בהתנגשות אתך.

איתן כבל: אני רוצה בדיוק את מה שאתה רוצה.

יעקב שחר: אתה כאוהד לא מתנגש אתי אבל בכיסא הזה אתה כן מתנגש אתי.

איתן כבל: אנחנו רוצים לצאת מהדיון הזה עם משהו פרקטי, לפחות בנושא זכויות השידור למיניהן, חסויות או לא חסויות, שמר משה תאומים ואתה דיברתם עליו.

איתן כבל: אנחנו יודעים שהסיכוי שהכדורגל יקבל תקצוב גבוה יותר הוא קטן.

איתן כבל: אם זה יעמוד על תקצוב כמו היום, דיינו, אבל אני חושש שהוא יירד מאוד ואולי אף יחתך לגמרי.

איתן כבל: כאשר מדברים על ילדים רעבים ללחם או על תלמידים שאין להם איך ללמוד, ולצד זה מדברים על כדורגל, אי אפשר להעמיד את זה בכלל באותה פרופורציה.

איתן כבל: לכן אני מציע לסיכום, ואני פונה אליך אדוני היושב-ראש, ואני אומר את זה גם כחבר בוועדת-המשנה, שנכין תכנית ונקדם אותה דרך ועדת התקשורת.

איתן כבל: זאת גם תשובה למר יעקב שחר.

איתן כבל: אם לפחות בנקודה הזאת לחברי ועדת הספורט יש עניין לקדם את הכדורגל בישראל ואיכפת לנו מאוד-מאוד, את שלנו עשינו.

גברי לוי: אז תקימו לובי בעד הכדורגל, קבוצה של חברי כנסת שתלך איתנו יד ביד כדי למצוא פתרונות ולהשיג הישגים.

גברי לוי: אם זה התוצאה, כבר השגנו דבר חשוב.

איתן כבל: אני קונה את ההצעה.

איתן כבל: אני אומר לך עוד דבר, מעבר ללובי יש דברים שאפשר לעשות מיד.

איתן כבל: ועדת התקשורת יושבת ודנה.

גלעד ארדן: אני רוצה להיות פרקטי.

גלעד ארדן: אני מציע שנחכה להחלטה של בית-המשפט העליון, שאתם אומרים שיש סיכוי שתתקבל בעוד כשבוע.

גלעד ארדן: אחריה אני אשמח מאוד אם תיפגשו עם נציגי הוועדה.

גלעד ארדן: אם בית-המשפט לא יקבל החלטה או שיידחה את העתירה שלכם נשמח לשבת אתכם ביחד, נראה איזה הקלות בשינויי תקנות וכדומה אנחנו יכולים להוביל כחברי כנסת כדי לעזור שההכנסות לא יקטנו.

גלעד ארדן: אני שמח שהיתה פה היום אווירה נעימה יחסית אבל בד בבד לא יכול להיות, ואתם צריכים להבין את זה, שלא נקבל תשובות על נושאים שאנחנו רוצים לבדוק אותם כחברי כנסת.

גלעד ארדן: מר שחר, אני חושב שזה לא לעניין שאתה תגיד: "אתה יושב בכיסא הזה אבל אתה נגדנו".

גלעד ארדן: אני לא יודע מה היה בעבר.

יעקב שחר: אני לא אומר על סמך מה שיהיה בעתיד אלא על סמך אותן פעמים בשנים האחרונות כשהייתי בחדר הזה ודיברתי על נושאים שקשורים בכדורגל.

גברי לוי: אנחנו פותחים דף חדש.

גברי לוי: אנחנו בעד לפתוח דף חדש.

גלעד ארדן: מר שחר, יכול להיות, אבל אם אתם יושבים בחדר הזה בכנסת זה סימן שגם אתם מכירים במעמד הציבורי של הכדורגל בישראל.

גלעד ארדן: ואם אנחנו רוצים לשאול שאלות, למשל על הנושא של החברה הכלכלית, גם אם זה לא מתיישב באותו רגע עם האינטרס שלכם, אז אנא, תנו לנו אפשרות לקיים דיון ענייני ולקבל תשובות.

גלעד ארדן: אולי כעת זה לא אקטואלי אבל כאשר זה יהיה אקטואלי, אם זה יהיה אקטואלי, הייתי מבקש שתשתפו אתנו פעולה.

גלעד ארדן: בכל זאת, גם בנושא הזה אנחנו צריכים למסור דין וחשבון לציבור בישראל.

גלעד ארדן: אני עוד פעם רוצה להודות לכם.

גלעד ארדן: יש לנו את כל הכבוד גם לעשות אתכם סיור כדי לראות את המודל שאתם הצגתם, וגם להתקדם בנושא התקשורת.

גלעד ארדן: תודה רבה לכל מי שהגיע לכאן.

גברי לוי: יש לי הערה קטנה.

גברי לוי: כל מה שאמרת, מילה בסלע.

גברי לוי: אבל אם רוצים באמת להגיע לדברים טובים, תקימו צוות מתוך הוועדה ולא עם זכיינים וגורמים אחרים.

גלעד ארדן: תודה רבה לכולם.